cyanic-selkie/wikianc huggingface dataset:
可逆之合
可逆者，徵蓋有四：其一，生效所處須為密閉者，否則若生氣體，則去之而不復在，而逆效亦不成矣，終為不可逆矣. 其二，正逆兩效乃為對立而歸一也，正逆方向之效雖對立而並存矣，兩者不可分矣. 其三，正逆生效之條件同等，若條件非同而雙方皆能行效者，不為可逆者也. 其四，可逆者，不能盡效，反應物恆有餘者矣.
道德經
道德經，又名老子. 書成春秋年間. 著者不詳. 或曰老子出乎函谷時所著，然時久而代遠，終不可考焉.
經分上下，上曰德，下曰道. 後人淆其上下，故經名道德.
究其經之本意，無非道者. 夫道者，天地同，寰宇一也，然玄妙无端，不可名狀. 經曰，道可道，非常道；名可名，非常名. 無名天地之始；有名萬物之母. 故常無，欲以觀其妙；常有，欲以觀其徼. 此兩者，同出而異名，同謂之玄. 玄之又玄，眾妙之門.
故自然之道，在陰陽相通；處世之道，在不爭；治國之道，在無為.
道德經遣五千言以闡天下大道，微言大義者，恐天下無其二.
後世道家有經典四，有道德，有南華，有沖虛，有通玄. 以道德居首，蓋彰其尊也.
六個雞驛
六個雞驛者，通曰「六個雞站」，滬昆鐵路之候也. 處貴州省黔東南苗族侗族自治州凱里爐山六個雞.
分類:滬昆鐵路
西塞羅
西塞羅，古羅馬人，馬庫斯·圖利烏斯·基凱羅其名，西塞羅者，自傳譯，而因之也. 其人生騎士家，有資財，纔弱而有志於法政，建城六百又九十一載乃執政. 時羅馬之共和政既傳四百餘年，方此時乃板蕩弗寧，豪傑相侵，獨夫代出，遂臨於危. 西塞羅固爲共和政干鏚，謀護常憲，而倡自由之宗，獨夫仇之. 建城七百十一載，安東尼遂使人刺之，斬而首爵之也. 西塞羅利口雄辯、博識善文，古今稱美，以爲古羅馬辯士之宗、文章之強. 又窮通幾、與政制、論典章，皆徹，垂於後世. 既護國憲，今人以之說，西塞羅古之先唱者也.
西塞羅於古時也固雄，以降，其名漸隱，，乃重丕振. 文士得西塞羅之書，其文遂復顯於世，時公元十四世紀，西塞羅之沒，距之千四百年耳. 泰西諸學，由再考於西塞羅之說. 故後人有以文藝復興者，實西塞羅之復興者也， 希臘羅馬之古賢，非以此人，恐莫能復明於世. 啓蒙時，西塞羅之學所風者大衆，者諸學人，皆承其爲政之理. 又有者諸秉政，書亦多引其所言焉. 繇是西塞羅之於泰西之爲政論理，所爲風者實衆，即今人欲考羅馬之故事，西塞羅亦不減焉.
早年
西塞羅生建城六百四十八載，人也. 阿爾皮諾者，羅馬小邑，北距羅馬可百公里. 父騎士，產業頗康，於世顯焉. 記曰，西塞羅氏，所謂雛豆也，其祖鼻端有微陷，若雛豆中之隙者，因氏焉，而人多戲之. 方西塞羅之初預政也，其友諫易其名，西塞羅固不可，曰，將努力以顯其家氏，有高門若者，當更過之.
初，普魯塔克記曰，西塞羅之降也，其母無苦焉，而夢見異象，言所育者當爲羅馬烝民之大福. 值其就學，才質丕顯，名重同儕，彼父紛紛詣校，欲觀其敏慧，人所多者也. 出於庠，西塞羅乃謁羅馬，往就之壇，費隆者，希臘哲人也. 旋從習律法，其人爲政羅馬，女嫁者也.
西塞羅願奉公於政府，又嘗執銳於軍，惟覺羅馬之共和將傾，朋黨日盛，而政柄漸執於一夫，乃旋出行伍，復節向學. 初，西塞羅有志於辭說歌詩，其名既顯於辭說，詩名亦無二於羅馬. 惟其滔滔者後人雖多變其體，而至今垂名；其詩名乃爲後之才人所掩.
羅馬號稱共和，其政爲世家所據者也久. 西塞羅即出名門，家資康殷，欲藉以從政顯名，實難爲之. 雖然，其於爲政也內熱不止，或曰西塞羅服古勇士之言，其辭曰「常甲於人，勝諸羣倫」. 其族不能助其秉政，西塞羅欲成政譽也，所能由者惟軍惟法而已. 從軍既不克，西塞羅乃從法，爲訟師. 其初履職也，爲代辯. 其人以自衛家財，干之怒，欲罪以殺人. 克里索古努斯者，獨夫之寵臣也. 衆訟師懼蘇拉之威，恐犯之而不敢爲羅斯基烏斯辯. 獨西塞羅不懼，爲辯護而勝，大顯辯才，揚名於世. 然方顯其名，西塞羅輒謁希臘，所以今不明，或曰恐蘇拉之將逼，或曰覺體膚之抱恙，今人多從後者. 於希臘焉，西塞羅風於推稽慮之論，是之哲人及所推者，而大化西塞羅之心，漸從於也. 於是自謀，曰若無從歸於羅馬，乃遷，靜究通幾，以寄餘生.
未幾報蘇拉卒，西塞羅乃決心歸羅馬以奉公. 惟其先赴以修辭說之學，備其從政之用也. 或曰西塞羅所師者，不能通拉丁語，乃命西塞羅以希臘語爲說. 希臘語固非其所言，西塞羅輒從之. 方其致辭，聞者皆相語而多之，且以爲異，惟阿波羅尼烏斯嘿然. 辭畢，猶不語者良久，西塞羅爲之惴惴，乃曰：
嗟爾西塞羅哉，吾實敬而美汝. 惟希臘吾是惜，惜厥時運之可哀，以嘉榮之吾人所遺者不過風教辭辯而已，今吾見其將由爾亦歸於羅馬人之手矣.
度支
建城六百七十七載，西塞羅返於羅馬. 明年，舉爲度支，乃登爲政之階，旋銜命，持度支節往行省，任官島西，可一年，頗有善政. 或曰西塞羅甚自任，方其遊歸羅馬，嘗問於友，以其於京，宦聲幾何. 西塞羅自意當赫赫於全城也，其友乃反問曰「敢問西塞羅公久之所往者何？」西塞羅明所行不知於羅馬，大委其志，其意在離西西里而返於羅馬以任大任者，一時遂決. 雖然，西塞羅亦自少其志望，以所孜孜者既不能窮，復不可測也. 後西西里民乃請西塞羅訟其裁判於羅馬. 維勒斯本裁判於，厚賂以官西西里. 其爲政，既壞土民之生計，復害國人之常權. 暴動之時，維勒斯詒於奴隸主，大獲利焉. 西塞羅遂與興訟. 維勒斯延羅馬之善訟師爲辯，不能勝，以西塞羅善辯，與人證俱備，所陳昭昭也. 維勒斯遂伏罪，西塞羅乃振其名，人以辭說甲於羅馬. 後西塞羅之所陳辭而罪維勒斯者亦結集，今之辭也.
執政
建城六百八十五載，西塞羅舉爲市政，又三年，舉爲裁判. 是數公舉，西塞羅皆得大半之衆推焉，然視事之後，所爲寥寥. 其時方强，漸取大權於羅馬，從者日衆，西塞羅亦稍扈之. 龐培之受命統東諸行省也，西塞羅爲之鼓吹，支持甚勤. 其辭爲壯龐培而作者，人或論曰「有其尊之乃近乎諛 」.
建城六百九十一載，西塞羅舉爲執政，新人也，其先三十餘年，無有新人進於此職. 西塞羅出身爲政，皆平平不足以進，其爲所推也，多以與爭位者更弱，及之力焉. 初，貴人黨不欲舉西塞羅，然不之，則唯可堪. 喀提林者，多士所忌，以爲將不利於國. 西塞羅執羅馬之政，數駁還所請之政草，若之請分地於貧者，西塞羅不可之. 以是西塞羅雖非貴胄，人視之與貴人黨同列. 後其敗喀提林亂國之謀，爲政之聲乃達.
喀提林謀國
喀提林，本出羅馬貴胄，傳其先祖父從古豪傑，自西遷，自是宅茲羅馬也久，城中諸室，難爲其匹. 惟近於當代者數百載，其族漸沒，往者不復返矣. 方此時，喀提林欲舉爲執政，不果而忿，於國大體，漸萌異志. 乃私交同苦於國者無論貴賤而煽惑之，欲結徒而逆共和，進柄大政. 建城六百有九十一載八月，同黨首倡亂於，旋應之，一時洶洶.
晉寧區
晉寧區，昆明市轄區也. 鄭和舊籍也. 原晉寧縣建於唐武德年， 公元二〇一六年改晉寧區，方一千二百三十一平方千米，有眾二十八萬餘人.
西塞羅
喀提林謀國
羅馬城中亦不寧. 夫羅馬立國近七百載，初尚樸勇，久乃至於富恬貧哀，上達下窮，相傾相仇，固有頹象，喀提林又間焉，謀起事也，西塞羅陰探其謀，幾爲所害. 十一月八日，亂勢稍大，西塞羅乃發喀提林逆國賊己之謀於元老院，明日，喀提林遁走.
初，西塞羅數請元老院戒之，元老院以無據故，不甚以爲意，乃曰西塞羅妄言誇飾. 時西塞羅屢獲內情，苦無實據，故不信於元老院，元老院亦不知西塞羅之明. 其每誡也，輒言「吾得內情，曰」云云，至此乃見哂於元老. 雖然，西塞羅固請元老院布令殆極之謨，許之，乃戒嚴羅馬. 十一月七日，喀提林欲賊西塞羅，爲所覺. 明日，竟入元老院如常. 西塞羅怒斥之，其辭曰：
吾人之忍汝也久矣，喀提林，爾將靡之於何境！其狂悖爾所行，尚我戲於何日？是逞不羈之狠，將自縱乎何地！有之宵衛、有我京城之警備、有此衆民之惕厲、有集多俊之合一、有是元老院之所居，其所恃至固者，有此諸公之顏色神情，是皆無以能動易爾哉？爾謀之顯明也，爾不覺乎？在院諸公共知矣，爾所陰圖者以是拘是繫，爾不見乎？昨夜及於前夜，爾何往所至、何處所次、何人所集、何謀所持，爾以吾人於此也其誰不知？
其爲辭也逸響卓絕，其陳據也惜猶不足，以是西塞羅無由誅喀提林，但令其去國而已. 喀提林乃作聲駁之，欲延元老共情於己也，不成. 喀提林遂走. 惟其走非爲所流，蓋出自謀，以陳據不足，猶有元老不以其爲逆，國人亦未盡從，難罪之也.
喀提林旋北竄適，復置其黨人於京，曼利烏斯者，喀提林之儔，首倡亂伊特魯里亞者也. 謀國之謨既洩，倫圖魯斯不思隱遁，乃籌劃如常，欲盡害元老院之衆於十二月節慶時，其事復洩，遂伏誅. 今人考之，難推其原. 初，倫圖魯斯詣留於羅馬者，欲要以造亂於高盧，與共謀也. 阿洛布羅基人不知舉止，問於其酋. 桑加得信，立報西塞羅. 西塞羅乃因之，使阿洛布羅基人從倫圖魯斯命，由得城中首謀與之書，惑其興叛. 阿洛布羅基人乃佯離羅馬，就擒於西塞羅接應之兵，爲送返城中. 是時西塞羅乃得喀提林謀國之實據.
西塞羅大索城中，盡獲亂黨，相迫相壓，皆伏罪. 元老院方覺西塞羅之明，乃賜號「國父」 以感其德. 元老院乃議刑亂黨. 十二月五日，集，共議何以報. 西塞羅以亂黨當即坐死，除後患也. 然羅馬極刑律之制，極刑非公判不得行，不然，則判事當死. 是時喀提林同黨雖除，其風未息，爲支持者，一時不能滅. 若執亂黨以公判，則不知事將何往. 且喀提林素唱銷債，頗得民心，以此則依律恐不能平亂. 西塞羅遂請破律，強誅亂黨，院中大老許之， 餘之元老紛紛響應.
註疏
<references group="注" />
譯註
<references group="譯註"/>
初音未來
初音未來，日本虛擬歌姬也. 藤田咲為其聲，佐以博歌樂；介伊為圖，擬作人形. 電腦製聲，聲如喉囀；天籟新音，曠古絕倫. 得姓「初音」，謂音之始也. 初見世，技驚四座. 獨歌獻技，萬人空巷. 有曲《甩蔥歌》、《消失》、《圓周率》等. 復有漫畫、遊戲等. 二次元，時文也. 初音亦二次元之屬.
有歌《初音行》詠曰： 東國歌姬名，其人生自虛幻中. 回眸甚似雲居雁，步伐翩翩若驚鴻. 衣飾入時雙馬尾，手中萌物號青蔥. 第一公主好驕蠻，電子天使妙無窮. 水着驚豔可愛看，換裝瞬息未嘗同. 秘密花園聞仙樂，未來細菌采入籠. 暗夜出逃灰姑娘，清晨裏表受變攻. 磁力引來彩蝶顧，專屬歌姬為君紅. 明月有情還照耀，消失悲催我心衷. 流光之夜復難忘，愛之言葉破蒼穹. 溶化我心為卿故，無卿相伴歎孤窮. 年年三九應如是，餘音直至天地終.
性
有聲無型，無可為歌，假山葉博歌樂二代之技，後益不窮. 藤田咲爲聲，採以爲樣，制以爲音源，調以音高，變以音性，繼以爲歌. 事纂器以爲之.
其名之意，至初之聲自未來者也. 初唯日語為歌，或有以日音偽華音、閩南音，後能以英語、漢語歌，唯需邊裝音庫也. 西曆二〇〇七年八月三十一日，於日本北海道札幌始賣，故以為誕辰也. 常年十六，修四尺七寸四分，重八十四斤. 碧瞳，碧髮，髮作雙馬尾. 常衣耳機. 其衣，銀襯衣也，碧緣黑袖，有文「VOCALOID」意「博歌樂」者鐫焉. 有碧頸紳匹其髮者. 袖有衡器. 其裳，黑褶裙也，有黑碧懸紳. 黑靴，有緣匹頸紳者. 有紅文「HATSUNE MIKU」於番號「01」下者印於左肩. 其象數，三十九也. 日語訓「三」以「ミ」，音「九」以「ク」，並此二者，則音同「未來」之名（ミク）於日語音，故以為象數也. 其象物，青蔥也. 有芬蘭謠《伊娃之波卡》，復有日本劇《漂靈》，採後者井上織姬振蔥之行，前者音律之回復段、詞之第六段（襯詞之第三段），並而名之《甩蔥歌》. 初音未來效之，振蔥而歌之. 既公表，盛甚，而蔥爲其象矣.
事
其歌甚眾. 至西曆二〇一〇年，所歌過二萬二千. 明年，過十萬. 尤以若《甩蔥歌》、《千本櫻》、《天下我有》者聞，好之者過億. 多原唱，亦有翻唱他曲者. 有集而爲曲集者，若《甩蔥歌》、《超等單體》、《花》、《未來之日感謝祭》、《君所居之景》者. 既爲絕盛歌者，登歌宴甚眾. 西曆二〇〇九年八月三十一日，值初音行世二歲，首登歌宴. 多爲之於日本，亦有爲於華、美、泰者. 其身以三維投影爲之. 西曆三月九日，亦登感謝祭，惟僅西曆二〇一〇年至一二年. 於感謝祭者，每登必歌《柔化》. 歌宴絕盛、誘甚，宴券恆罄于一瞬.
他典
分類:博歌樂
易熹
易熹，初名廷熹，字季復，號魏齋，清|清末民初文人，多才多藝，擅詩文、書畫、篆刻、音樂. 後改孺，字大 厂 ，號韋齋，別號侍公、屯老、念翁、不玄.
三把火驛
三把火驛者，通曰「三把火站」，京通鐵路之候也. 處內蒙古赤峰三把火.
分類:京通鐵路
黑龍江 (釋義)
黑龍江或：
說文釋例
《說文釋例》二十卷，清王筠撰. 王筠字貫山，號籙友，山東安丘縣人. 自云少喜篆籀，不辨正俗，及長，博涉經史，尤深於《說文》之說，亦欲明古人制作之意，許君著書之體，以成一家之言. 是時已有段茂堂《說文解字注》及桂未谷《義證》付梓，欲獨闢門徑非唾手而可得也. 籙友不拘前人，闡發《說文》條例甚夥. 其首在明六書，於正例之外推衍變例，如「象形」以純形為正例，又有變例如「一字象兩形者」「象形兼意」；「形聲」以聲不取義為正例，又有「聲兼意」「聲兼形與意」「一字兩聲」之類. 以今日構形觀點視之似有削足適履之弊，然條分縷析，亦多啟發之處. 繼而揭櫫重文之理，有同部重文、異部重文，同部中亦有不言重而實重者，于醴尊以為「至精至確，鑄成鐵案」. 分別文、累增字之說更復為一光輝篇章，追索形體與意義之關係，「其加偏旁而義遂異者，是為分别文」；「加偏旁而義仍不異者，是為累增字」. 及章太炎先生發明「孳乳」「變易」，黃季剛先生謂之語言文字演變兩大規律，蓋愈益明瞭矣. 書中他例如列文次第、同意，亦粲然可觀. 於所不知，則入存疑十四篇. 既循前人之精神，又勇於開創，洵乎為治《說文》之一津梁也.
子子子子子子子子子子子子
子子子子子子子子子子子子，和語遊戲也，讀若「貓之子子貓，獅子之子子獅子」.
見
分類:日本文
鷹
縮圖|右|蒼鷹
鷹者，飛禽之長也. 其形似鳥而大，其喙銳而彎. 其翼廣而強，能高飛遠翔，捕捉山林之獸. 其目明而遠，能察千里之外. 其爪銳而利，能獵飛禽走獸. 其聲嘹而亮，能震懾眾鳥之心. 故古以鷹為君子之象，稱為「鷹揚」，言其志高而行遠也.
鷹能高飛而疾墜，能遠視而近擊，能獨行而群居，能鳴呼而應和. 天子之旗，以鷹為飾；士人之志，以鷹為喻. 鷹之為物，威武而不凶，嚴肅而不悍，故為萬物所敬也.
鷹之性剛而不馴，故古以鷹為獵具，謂之「放鷹」. 放鷹者，先以繩索縛鷹之足，使之附於手臂，待見獵物，則解其索，使之飛出. 鷹既得獵物，則還歸於主人，受其賞賜.
分類:今顎類
橫濱山手中華學校
橫濱山手中華學校在神奈川縣橫濱市中區，派系屬人民共和國.
西元一八九八年二月，孫文赴日，設大同學校於橫濱. 是亦日本中華學校之權輿. 橫濱中華街，華僑甚眾，多粵語，乃以粵語教育其子女. 既關東大震災，施設損害. 而同市別有二校，亦中華學校. 翌年，大同與二校併，設中華公立學校. 一九三七年，日方事華，文部省干豫，而生徒帰國，鼓篋實休. 戰雲既散，以四六年九月復建. 時教授以官話. 明年，改稱橫濱中華學校. 後值冷戰，校中派系二分，一者聲援中華民國，一者則中華人民共和国，而二端嫌隙日深. 後者終自立，別設橫濱山手中華學校.
兼查
分類:日本中華學校
遺傳子
遺傳子，或曰基因，生物遺傳之基，脫氧核糖核酸、核糖核酸核苷酸序之編碼核糖核酸、朊者也.
基因之語，一九〇九年丹麥威廉·約翰森製 ，源古希臘語蕃息.
遺傳子欲表，錄脫氧核糖核酸於核糖核酸. 核糖核酸或直效，或轉以朊效. 遺傳子傳於後，形質遺傳之基也. 遺傳子型，脫氧核糖核酸之序也. 遺傳子型共環境、發育而決表型. 生物學之性，多左右於多遺傳子及環境，或顯如手腳之數，或隱如罹病之風險.
遺傳子或突變，以成等位遺傳子. 編碼之朊異，以成表型之異. 遺傳子之演，得乎天擇，得乎等位遺傳子之漂變.
遺傳子之奧，所見日新而進. 若夫調節序或甚遠於編碼序，編碼序可分數外顯子；核糖核酸病毒非貯遺傳子於脫氧核糖核酸，而貯於核糖核酸；核糖核酸之遺傳子生者或效而無編碼. 故凡可遺傳之遺傳子座皆爲遺傳子，或表效物，或調遺傳子，以左右生物形質.
據
分類:遺傳學
後周世宗
後周世宗，諱郭榮，本柴氏太祖養子也. 唐天祐十八年九月廿四日生於邢州堯山柴家莊. 史載「器貌英奇，善騎射，略通書史黃老，性沉重寡言」，有帝相. 廣順元年太祖即位，榮授澶州節度使、檢校太保，封太原郡侯. 據《新五代史》，其境「為政清肅，盜不犯境」，深得民心. 二年，為相. 三年三月封開封尹，封晉王. 顯德元年正月，封內外兵馬事. 其月二十日，太祖崩，即位於柩前，年三十四.
既即，招流亡，減賦稅，重經濟，整吏治，使政通人和，百姓富庶. 顯德二年廢天下佛寺，熔佛寺鑄「周元通寶」，錢質鑄量居五代之冠，其毀佛之行，史稱「三武一宗」. 司馬光評世宗「毀佛」：「不愛己身而愛民，不以無益廢有益，周世宗乃仁愛明理之人. 」
拓疆土. 顯德元年二月，北漢劉崇與四萬遼師強攻後周，榮力排宰相馮道之勸，率軍迎擊之，高平之戰大破敵軍. 戰終，整軍練卒，裁汰冗弱，軍威大振. 顯德二年詔令群臣獻《為君難為臣不易論》、《平邊策》，定「先南後北」方針；命兵部撰兵法，名曰《制旨兵法》. 三征南唐，建水軍，復淮南十四州；敗後蜀，得秦、鳳、成、階四州，蜀君孟昶大懼，致書請和.
顯德六年三月，圖復燕雲十六州，乃陷瀛洲、莫州二州，瀛洲、莫州刺史劉楚信、高彥暉降之. 再陷益津關、瓦橋關、高陽關. 五月議取幽州，榮抱恙，退兵回京. 崩，年方三十九. 柴宗訓即，是為後周恭帝.
榮乃五代之有能君主. 《舊五代史》曰：「世宗頃在仄微，尤務韜晦……不日破高平之陣，逾年復秦、鳳之封，江北、燕南，取之如拾芥，神武雄略，乃一代之英主也……而降年不永，美志不就，悲夫！」
德行
北漢進犯，榮對兵將曰:「昔唐太宗定天下，未嘗不自行，朕何敢偷安？」兩軍遇于高平之南，周將士俱，榮介馬自臨陣督戰、自引親兵犯矢石督戰，並與將士宿于野次. 選武藝超絕者任殿前諸班. 征伐四方，所向皆捷，冗兵積弊，一掃而光. 「十年開拓天下，十年養百姓，十年致太平. 」可見其理想之大. 惜英年早逝，未能實現. 私度僧尼，日益猥雜，鄉村之中，其弊轉盛. 乃下詔：「近覽諸州奏聞……私度僧尼，日增猥雜，創修寺院，漸至繁多……宜舉舊章，以革前弊……諸道州縣鎮村坊，應有敕額寺院，一切仍舊，其無敕額者，並抑停廢. 」頒旨畢，去佛之風成流，廢寺院三萬所，還俗僧尼六萬人. 禁私度僧尼，禁僧俗捨身，毀銅佛像以鑄錢. 榮曰：「卿輩勿以毀佛為疑. 夫佛，以善道化人，苟志於善，斯奉佛矣. 彼銅像豈所謂佛耶？且吾聞佛在利人，雖頭目猶舍以布施. 若朕身可以濟民，亦非所措也. 」
臣屬
據《五代會要》，世宗臣下有宰相五人，范質、李毄、王溥、景範、魏仁浦；使相三十五人，高保融、錢弘俶、王饒、安審琦、王晏、侯章、王景等；大將六人. 趙匡胤、李重進、張永德、韓通、韓令坤、袁彥.
濟水
濟水，亦名兗水，古四瀆也. 是水出濟源，歷河南、山東二省，獨流入渤海. 咸豐五年，黃河決於蘭考，北奪濟而入海. 今黃河下游，是爲濟水故道也.
一脈濟水，三隱三現，獨身赴海，至清遠濁，多爲文人騷客所頌.
分類:黃河水文
橫濱中華學院
西元一八九八年二月，孫文赴日，設大同學校於橫濱. 是亦日本中華學校之權輿. 橫濱中華街，華僑甚眾，多粵語，乃以粵語教育其子女. 既關東大震災，施設損害. 而同市別有二校，亦中華學校. 翌年，大同與二校併，設中華公立學校. 一九三七年，日方事華，文部省干豫，而生徒帰國，鼓篋實休. 戰雲既散，以四六年九月復建. 時教授以官話. 明年，改稱橫濱中華學校. 後值冷戰，校中派系二分，一者聲援中華民國，一者則中華人民共和國，而二端嫌隙日深. 後者終自立，別設橫濱山手中華學校. 心屬民國者，乃據校中優位. 是校亦受中華民國教育部認定. 六八年，改稱橫濱中華學院.
兼查
分類:日本中華學校
希爾伯特空間
希爾伯特空間，內積之完備向量空間也，有限維歐幾里得空間之進也.
不囿實數有限維，未失非歐幾里得空間棄之完備性.
仿與歐幾里得空間，亦內積空間也，具距、角之概念，正交性、垂直性之概念.
希爾伯特空間，完備空間也，柯西序列斂點也，微積分大可平移至之.
子游
言偃，字子游，吳人也，以字行. 周敬王十四年生，仲尼弟子，以文學稱.
偃嘗為武城宰. 孔子之武城，聞弦歌之聲，乃莞爾而笑，曰：「割雞焉用牛刀？」子遊對曰：「昔者偃也聞諸夫子曰：『君子學道則愛人，小人學道則易使也』. 」子曰：「二三子！偃之言是也. 前言戲之耳. 」
子游問孝於孔子. 子曰：「今之孝者，是謂能養. 至於犬馬，皆能有養；不敬，何以別乎？」
孔門諸子中，獨子遊生於江南，學成南歸，道啟東南，世譽「南方夫子」.
周貞定王二十六年卒.
天地萬物，答有所終
天地萬物，答有所終，自英國小說《銀河便車指南》，道格拉斯·亞當斯作. 答為一數，曰卌二.
分類:英國小說
司徒華
thumb|right|司徒華 司徒華，本名司徒衛華，世稱華叔，香港人也，民國二十年二月二十八日生.
少遇二戰，落難還開平鄉，及日本降，內戰旋起，復逃歸港，入讀皇仁書院. 畢業，以家貧故，棄所好之海通，入葛量洪師範學院. 一九五二年畢業，俄任紅磡街坊公立學校教師，復升教務主任.
一九六一年，任葛量洪師範學院校友會觀塘學校校長. 一九七三年，創香港教育專業人員協會，為諸文憑教師權益事，號召罷課，凡三次，爭取公道，終如願. 一九七八年，力爭中文教學，助查金禧中學敗賬. 凡此種種，皆身先士卒，堅持到底，遂名於學界.
一九八五年，以教育界功能組別晉立法局、任基本法草委，交李柱銘. 越四年，六四慘劇起，華叔非中共所為，共柱銘辭基本法草委職. 俄組支聯會，為中華民主，瀝誠不懈，風雨無改.
一九九零年，與柱銘等，組港同盟，民主黨之先也. 翌年，以地區直選，入立法局，復連任. 一九九七年，中共擅廢立法局體制，設臨時立法會，華叔及諸民主人士，恥其所為，乃自引退. 明年，復以地區直選，入立法會，復連任. 二零零四年，告老，去立法會，惟支聯會、民主黨事，猶繫不息.
據
分類:英屬香港列傳
犬
犬，亦稱狗，隸犬科，四足之獸也，為狼之馴化，能共衍後代. 犬能吠能噬，能守門戶，能隨人行. 犬之性忠厚，喜與人親近，故人多養之以為伴. 犬亦能學人之言行，若教之則能聽命，若罰之則能悔過. 犬之用廣大，或能尋蹤迹，或能捕禽獸，或能護牧畜，或能導盲人. 故有云，犬者，天下之忠獸也. 能識主人之喜怒哀樂，能隨主人之所欲，能捍主人之家宅.
然犬亦有不足，如其食不潔，臭氣沖天，時或咬人，惹是生非. 故又有云：「狗咬呂洞賓，不識好人心. 」是故犬之善惡，皆在於養者之教訓也. 若善待犬，則犬必報以至誠；若虐待犬，則犬必生怨恨. 此乃人與犬相處之道也.
分類:犬科
南華經
南華經，又名莊子. 蓋治學之人，多謂之莊子，修道之人，皆以南華經謂之. 戰國時宋國蒙人莊周同門人所著.
莊子之學，源乎老子. 老莊之道俱法乎自然. 老子之道玄妙無端，不可捉摸. 然莊子之道在螻蟻，在秭稗，在瓦甓，在屎溺，無所在而無所不在，天地萬物皆法自然，故而順其自然者，得道也.
莊子之學，一言以蔽之，曰無為. 無為者，無待也. 逍遙游曰，乘天地之正，而御六氣之辯，以游無窮. 隨乎自然而不拘于世，道矣，自然矣.
莊子之文，混合形神，出入太虛，大者之大，小者至微，實乃先秦諸子之冠. 後人有金聖嘆，列諸六才子書矣.
胡不遄死社
分類:網絡之俗
不列顛哥倫比亞省
不列顛哥倫比亞省，略云卑詩 ，加拿大之省也. 其處加國之至西，西瀕大西洋. 其府在域多利. 域多利，在溫哥華島. 其至大之邑乃溫哥華. 其地約轄九十四萬平方公里，其大列加國第三. 多有林業，礦業及漁業.
梁武帝
梁高祖武皇帝諱衍，出蘭陵蕭氏，字叔達，小字練兒. 父順之，齊高帝族弟也.
少好讀書，窮六經，好詩文，備六藝，嘗客竟陵王，與沈約、謝朓、王融、蕭琛、范雲、任昉、陸倕友，時稱「竟陵八友」.
時東昏無道，各地蜂起，兄懿為雍州刺史，鎮襄陽，平裴叔業亂. 永元二年，討崔慧景，為東昏疑，鴆死. 又命衍鎮雍州，忿受之. 而欲誅暴，然未得力，乃雌伏治雍. 時天下四戰，四海不定，禮樂衰微，不復魏晉. 衍復立樂府於襄，初復文雅.
明年，受禪於和帝，改國號梁，改元天監，立嫡子統為太子，以沈約、范雲為相. 革政修明，佈梁律以明法，立土斷以振業，肅百官以治朝，輕賦稅以休民，立太學以修文，興佛道以致和. 李延壽曰：「自江左以來，年逾二百，文物之盛，獨美於茲. 」
普通二年設同泰寺，八年，捨身出家，三日回朝，大赦天下. 大通三年，三月不朝，於同泰寺會四部無遮，親講涅槃經. 群臣無著，乃聚錢一億，告於三寶，乃還俗. 十二年，又出家，贖錢二億. 高祖嗜佛，朝政乃疏.
太清元年再出家，贖錢一億. 侯景叛魏，獻河南十三州投之，封景大將軍、河南王. 十二月，梁魏交征，遣貞陽候援景，大敗，淵明沒魏，乃使魏追好. 景聞之懼，心生反意. 鄱陽王悉，表敘景有異志，領軍朱異曰：「侯景數百叛虜，何能為役？」並抑不奏聞，而逾加賞賜. 景遂密結臨賀王，臨賀王名正德，高祖兄子也，高祖早年無子，納為螟蛉. 既登大寶，未為太子，乃怨朝廷. 朱異專權，高祖全然不覺.
高祖兵敗，困台城中. 侯景自封大都督、大丞相，又矯詔降偽帝正德為侍中. 使諸部分守宮中，劍甲不解. 高祖奏聞，雖忿不得. 景出入囂張，然未敢逼之. 侯景軍入台城，高祖問左右何人，對曰：「丞相. 」高祖乃謬曰：「何物丞相？」對曰：「是侯丞相. 」高祖怒曰：「是名景，何謂丞相！」侯景怨，裁抑供給，多不稱旨. 高祖要蜜水不得，憂憤成疾. 夏五月，崩於台城，年八十有六. 景密不發喪，殯於昭陽殿，二十餘日，外臣不知. 後升梓前殿，追尊為武皇帝，廟曰高祖，冬十一月，葬修陵.
據
《梁書·卷第三·本紀第三·武帝下》
一又一
一又一，數學式也. 答有二，以三進制之上，答曰二；以二進位，答曰壹零.
華為
華為技術有限公司在中國，以通訊為業. 立於西元一九八七年. 總裁，任正非. 董事長，孫亞芳.
標語云：「華為，不僅為世界五百強. 」業務延至多國，然屢涉事，間有爭議.
他典
分類:中華人民共和國企業 分類:電話
藏語
藏語者，藏人言也，屬漢藏語系藏緬語族藏語支，用者凡九百六十五萬餘.
史
漢藏語雖異，其源本一.
文字
藏語以藏文書之. 藏文者，一云承古象雄文，一云吞彌·桑布扎仿梵文而制.
方言
康巴藏語：亦有聲調.
安多藏語：有復輔音而無聲調，最類中古藏語.
藏語方言甚番，言不通而書同文，有類漢語.
分類:漢藏語系
馬德堡半球
馬德堡半球，物理實驗之器也，一六五四年居里克初行於雷根斯堡，以證大氣壓、真空之存也.
時，皇帝費迪南三世好格致，嘗屬人示以奇巧實驗. 馬德堡市長居里克乃以銅鑄半球二，徑約五十一釐米，合之，以浸油之革填隙使密. 泵除球內空氣，蓋以大氣壓力所抵，兩半球乃緊合焉. 更各以十五馬曳之，半球不復開，及復充氣，球始分焉. 眾訝其神，因名半球曰「馬德堡半球」，今存慕尼黑之德意志博物館.
後九年，又於柏林復行其事，各以二十四馬曳之，球始二分矣. 今之各國常仿其形，製其小者，以示其理於課堂.
紐芬蘭與拉布拉多省
紐芬蘭與拉布拉多省者，加拿大之省也. 其省有部二，一者北美大陸東之紐芬蘭島也，一者加拿大東之拉布拉多也. 其府乃聖約翰斯，亦其至大之邑也.
分類:紐芬蘭與拉布拉多地方志‎
謝肇
謝肇，唐季鎮容州、安南. 系出陳郡謝氏. 黃巢亂時，忠朝廷焉. 中和四年，爲靜海軍節度使. 明年，朝官安友權代為節度使. 後不見史傳. 今存《謝氏宗枝避地會稽序》一篇.
弘前市
弘前市屬日本青森縣也.
地理
東至南津輕郡藤崎町、同郡田舍館村、平川市、南津輕郡大鰐町，南接秋田縣大館市，西伴中津輕郡西目屋村、西津輕郡鰺澤町，北臨北津輕郡鶴田町、同郡板柳町.
沿革
明治廿二年，立市.
昭和十一年，倂中津輕郡和德村之一部. 三十年，倂中津輕郡：清水村、和徳村、豐田村、堀越村、千年村、藤代村、新和村、船澤村、高杉村、裾野村、東目屋村. 卅二年，倂南津輕郡石川町.
平成十八年，弘前市、中津輕郡：岩木町、相馬村合，而爲弘前市.
它典
分類:東北地方區劃‎
二又二為五
二又二為五，自英國小說《一九八四》，喬治·奧威爾作. 分類:英國小說
林逋
林逋，字君復，宋杭州錢塘人. 少孤，力學，不為章句. 性恬淡好古，弗趨榮利，家貧衣食不足，晏如也. 初放遊江、淮間，久之歸杭州，結廬西湖之孤山，二十年足不及城市. 真宗聞其名，賜粟帛，詔長吏歲時勞問. 薛映、李及在杭州，每造其廬，清談終日而去. 嘗自為墓於其廬側. 臨終為詩，有「茂陵他日求遺稿，猶喜曾無《封禪書》」之句. 既卒，州為上聞，仁宗嗟悼，賜諡和靖先生，賻粟帛.
逋善行書，喜為詩，其詞澄浹峭特，多奇句. 既就稿，隨輒棄之. 或謂：「何不錄以示後世？」逋曰：「吾方晦跡林壑，且不欲以詩名一時，況後世乎！」然好事者往往竊記之，今所傳尚三百餘篇.
逋嘗客臨江，時李諮方舉進士，未有知者，逋謂人曰：「此公輔器也. 」及逋卒，諮適罷三司使為州守，為素服，與其門人臨七日，葬之，刻遺句內壙中.
逋不娶，無子，教兄子宥，登進士甲科. 宥子大年，頗介潔自喜，英宗時，為侍御史，連被台移出治獄，拒不肯行，為中丞唐介所奏，降知蘄州，卒於官.
潁川陳氏
潁川陳氏，士族也. 陳公族. 胡公之苗裔. 漢大將軍掾、文范先生陳寔，潁川人也. 寔孫忠. 忠孫凖. 凖孫達，永嘉之亂南徙. 爲晉吳郡長城縣令. 因家焉. 達九世孫文讃. 文讃子陳高祖武皇帝霸先、始興昭烈王道譚、南康忠壯王休先. 霸先立國於金陵. 至後主叔寶而亡於隋. 唐世入相三人. 曰叔達、希列、夷行.
嫡子
嫡子，亦作適子，爲正室所生子也，若有平妻，其子亦可稱嫡. 古時以多嗣財位. 妾|媵妾之子則稱庶子，其位低於嫡子. 嫡子之長曰適長子.
星際爭霸
星際爭霸，即時策略製遊戲也，一九九八年三月三十一日風行. 为暴雪所製. 好者甚眾，殆千萬矣. 凡有資料片三，一菁二蕪，其菁曰母巢之戰. 續作三部，曰自由之翼，二零壹零年七月二十七日風行. 曰《蟲群之心》，二零一三年三月十二日風行. 曰《虛空之遺》，製作未畢.
博弈內容
遊戲可用族三，曰人類，曰星靈，曰蟲群. 其表裡大相徑庭. 是故每用兵而其謀變.
做工頗精，畫面甚工，音樂亦考，時人皆嘉. 暴雪公司設戰網，西文名曰battle.net. 眾可相邀至戰網而同戲.
星際略史
星際之事，皆于五百餘年後之宇宙中.
人族即為我民之遺子，乃流放之徒後裔，存乎世間，其師其技皆類時人，時過境遷，漸分三部，曰帝國，曰聯邦，曰護國軍. 帝國原主星塔桑尼斯，為蟲群所破. 今遷克哈.
星靈乃遠古眾神薩爾那加之所鐘，故特教其啟蒙之法，諸神去後，其識廣，其身強，其壽高，有空間折躍之術，主星曰艾爾，叢林密布，為蟲群所破，今遷薩庫拉斯.
蟲群，遠古眾神薩爾那加取一小蟲所創，初無異野獸，以進化為生，漸而智慧發生，反噬薩爾那加，盡戮其眾. 祖星澤魯斯，今遷查爾.
薩爾那加者，窮極進化之種族也，其所為者，蓋創造種族，化育種族，合所造物之精華，以善己身. 如此反復無已. 惟此度遭蟲群反亂，其謀不遂爾.
殷穆
殷穆，晉陳郡長平人也. 以和謹致稱，歷顯官，自五兵尚書為高祖相國左長史. 及高祖受禪，轉散騎常侍，國子祭酒，復為五兵尚書，吳郡太守. 太祖即位，為金紫光祿大夫，領竟陵王師，遷護軍，又遷特進、右光祿大夫，領始興王師. 元嘉十五年卒官，時年六十，諡曰元子.
蓋天說
據《周髀》家言，天似蓋笠，地法覆槃，天地各中高外下. 北極之下為天地之中，其地最高，而滂沲四隤，三光隱映，以為晝夜. 天中高於外衡冬至日之所在六萬里，北極下地高於外衡下地亦六萬里，外衡高於北極下地二萬里. 天地隆高相從，日去地恆八萬里. 日麗天而平轉，分冬夏之間日所行道為七衡六間. 每衡周徑裏數，各依算術，用句股重差推晷影極遊，以為遠近之數，皆得於表股者也.
又《周髀》云：「天圓如張蓋，地方如棋局. 天旁轉如推磨而左行，日月右行，隨天左轉，故日月實東行，而天牽之以西沒. 譬之於蟻行磨石之上，磨左旋而蟻右去，磨疾而蟻遲，故不得不隨磨以左回焉. 天形南高而北下，日出高，故見；日入下，故不見. 天之居如倚蓋，故極在人北，是其證也. 極在天之中，而今在人北，所以知天之形如倚蓋也. 日朝出陽中，暮入陰中，陰氣暗冥，故沒不見也. 夏時陽氣多，陰氣少，陽氣光明，與日同輝，故日出即見，無蔽之者，故夏日長也. 冬天陰氣多，陽氣少，陰氣暗冥，掩日之光，雖出猶隱不見，故冬日短也. 」
漢靈帝時，蔡邕于朔方上書，言「宣夜之學，絕無師法. 《周髀》術數具存，考驗天狀，多所違失. 惟渾天近得其情. 」邕所謂《周髀》者，蓋天之說也.
八戶市
八戶市屬日本青森縣也.
地理
東臨太平洋. 南接三戶郡階上町、岩手縣九戶郡輕米町，西伴三戶郡南部町、同郡五戶町，北望上北郡奧入瀨町.
沿革
平成十七年，倂三戶郡南鄕村.
它典
分類:東北地方區劃‎
妻
妻者，爲男女婚姻間女方所稱也，以與夫相對. 《易經系辭》曰：「人於其官，不見其妻」，彼爲妻字最初所見也. 古時，妻子爲妻並子之合稱，宋後，乃相混誤，今爲妻之通語. 曩者，多謂己妻拙荊、內人以示謙遜，於內則多呼娘子.
饔
饔者，晨|朝之食也. 晨既起，初所食者，饔也.
饔之食，其類甚蕃；人多以為饔者，富醣類者如穀物、蔬果等，多朊者如卵、肉耳，亦以咖啡、果汁諸飲佐.
引據
分類:食
飧
飧者，夕之餐食也.
飧多宴會.
夕食過多，無運動而遽眠，則積聚脂肪，日益肥腴.
辨名
又云夕食、夕餉.
分類:食
泰京銀行
泰京銀行又名鷹泰銀行（泰文曰：ธนาคารกรุงไทย，SET代碼：KTB）者，泰王國之銀行也，今是國居三，泛亞居廿九.
薑
薑者，多年生草本植物也. 厥根莖彭大，形臃腫不規，有辛辣味，可作蔬菜、調料、並供藥用.
泰京銀行
一九六六年泰王國政府創辦，一九八九年其株乃市于泰王國股票交易所，今財政部持株過半數.
本部設於曼谷素昆逸道（Sukhumvit Road, Watthana），今舉國分行七百八十 ，東京、香港、台北皆有分行，員三萬餘.
泡利不相容原理
泡利不相容原理，又泡利原理或不相容原理，兩全同費米子弗同量子態也，原子物理學、分子物理學之基礎理論也.
電子，費米子也；原子，每電子擁特量子數也；兩電子各擁之量子數弗能完同.
若主量子數n、角量子數\ell、磁量子數m_\ell同，則自旋磁量子數m_s異，且必自旋磁量子數反之. 即同原子軌域兩電子必擁自旋互反之方向.
自旋可二曰：費米子、玻色子. 前者，費米子，夸克、電子、中微子，基本粒子也，自旋半整數也，波函數粒子交換具反對稱性也，遂理內. 費米-狄拉克統計可述之. 後者，玻色子，光子、玻色-愛因斯坦凝聚也，自旋整數也，具對稱性，遂理外，惟符玻色-愛因斯坦統計. 全同玻色子可處同量子態也.
埼玉市
埼玉市，在日本，今爲埼玉縣治所. 埼玉縣諸政區，此最大. 政令市.
琦玉市域，東西一萬九千六百米，南北一萬九千九百千米，方圓二百十七點四九平方千米.
地理
東臨春日部市、越谷市，南至川口市、蕨市、戶田市，西伴朝霞市、志木市、富士見市、川越市，北接上尾市、蓮田市、白岡市.
沿革
平成十三年、浦和市、大宮市、與野市合、爲埼玉市. 十五年、爲政令指定都市. 十七年、倂岩槻市.
政區
埼玉區十、治在浦和.
它典
分類:關東地方區劃‎
黑石市
黑石市屬日本青森縣也.
地理
南接平川市，西伴南津輕郡田舍館村、同郡藤崎町，北臨青森市.
沿革
昭和廿九年，南津輕郡：黑石町、中鄕村、六鄕村、山形村、淺瀨石村合，而爲黑石市. 卅一年，倂南津輕郡尾上町之一部.
它典
分類:東北地方區劃‎
兒與原子
《兒與原子》，美國電影也，二零一三年四月三十佈.
分類:美國影戲
明科夫斯基圖解
時空圖，又閔可夫斯基圖，示閔可夫斯基時空事之位也，一理解狹義相對論之器也. 每質點均可時空圖連續曲線示之，遂曰之世界線.
此四維之坐標系：甲軸、乙軸、丙軸，曰空間軸；以時乘光速一軸，曰時間軸. 此每點均示一事.
直角坐標系質點均速x(t) = vt，穿原點斜率v/c之直線也. 若簡諧運動質點正弦曲線也.
港鐵
香港鐵路（Mass Transit Railway），省曰港鐵（MTR），俗曰地鐵，鐵路體統，在港首屈一指. 凡一百八十八候，經脈九十八候，支線六十八駐，曰輕轍. 縱橫貫越，星羅雲佈. 修近二百七十公里. 鐵路外輒有巴士通，續所未達，亦有城際客運、高鐵，可通內地. 有司治之，曰香港鐵路有限公司.
九鐵興立
十九世紀末，港英以貿易頻繁，進議清廷，請築九龍詣廣州之鐵路. 光緒二十四年奏准，英方專營，各立其段. 英段給一百三十英鎊，光緒三十一年獲許，宣統二年乃通，終於九龍（尖沙咀）. 宣統三年末（十月五日），華段通車，終廣州.
民國元年四月一日，沙頭角枝路通車；民國十三年，公路竣工，客遂稀寡，翌年廢之.
戰前
一九三零年，中國內戰，遂休. 一九三五年，大圍車公廟築候，翌年拆之.
二戰
一九三七年八月，火車詣汕頭者通. 及抗日戰爭，空襲，華段格限；一九三八年十月，廣州淪陷，又罷. 香港陷，而日軍修之，一九四三年復興.
戰後
一九四九年十月十四日，解放軍南下廣州，直通車停. 華段改往深圳；英段亦易轍羅湖. 方是時，和合石支路立，來往粉嶺及和合石墓場；一九五五年九月至六一年八月，鐵路用柴油火車，蒸汽車遂為更.
經濟遞興
一九六四年，經濟遞興，擬建地鐵，英究之. 一九六七年，有議火車改詣紅磡，並更以電氣雙軌. 八年，置新驛，獨鐘樓不遷. 又四年，火車詣廣州復通，亦以紅磡為終. 一九八二年平安夜，九鐵治從商制.
地鐵始立
一九六七年九月，倡建四路，曰觀塘、曰荃灣、曰港島、曰沙田.
觀塘路，發軔上環街市，終馬游塘，乃今上環油塘也；荃灣路，荃灣起而金鐘訖；港島路，堅尼地起，乃今堅尼地城也，訖乎柴灣；沙田路，尖沙咀起，禾寮坑訖，乃今火炭也.
呈案分九期建之，首四期者，謂早期系統也. 一九七二年，政府許建早期系統. 三年，縮之，是為修正早期系統也. 一九七九年，地鐵公司立，至一九八零年二月十二日，系統各段通.
荃灣路
一九七九年三月，地鐵始建荃灣路. 三年，荃灣至荔景通，太子月台啟. 七日，餘站遂通，太子大堂出口啟. 此後代修正系統越海，自荃灣達中環，系統易觀塘路，改詣油麻地.
港島路
一九八零年十二月，准建港島路，二年，地鐵始建之. 又三年，通，自金鐘至柴灣，地鐵始以八卡. 一九八六年五月廿三日，中環、上環啟. 六月，建東隧，一九八九年八月六日，竣，觀塘轍隧延鰂魚涌，十月，藍田驛啟.
輕便鐵路
一九八五年，九鐵立輕路於屯門元朗，三年而啟.
機場鐵路
一九八九年，倡建新機場於大嶼山，以機場鐵路輔之. 機場鐵路者，東涌路、機場急路也. 五年，地鐵始建機場鐵路，迨一九九八年六月廿二日，東涌路通，七月六日，急路、機場並啟矣. 二零零五年，增博覽館驛.
將軍澳路
一九九八年，政府准地鐵建將軍澳路. 二零零一年，觀塘路暫延北角，以解鰂魚涌堵塞之況，翌年，將軍澳路成，代觀塘路越海至北角，觀塘路改以調景嶺端.
九廣西路
一九九八年，九鐵獲建西路，首期自屯門至南昌也，二零零三年通，並擴輕路為轉接，東涌路亦設南昌驛，助客換乘. 英段九鐵者，易九廣東路也.
東鐵枝路
二零零四年十月廿四日，改尖東驛為弭端，為尖沙咀枝路也. 十二月廿一日，馬鞍山鐵路啟.
歸一前
二零零五年，地鐵迪士尼路通，載客往返園市間，同年，博覽館驛啟. 二零零六年九月十八日，昂坪三百六十啟，往返東涌昂坪者也. 二零零七年八月十五日，落馬洲枝路通，引客至落馬洲驛，加預古洞、洲頭.
兩轍歸一
同年十二月二日，兩轍歸一，租九鐵五十年，易港鐵也. 九廣鐵路終九十七年，東路、西路、馬路者，易東鐵路、西鐵路、馬鞍山路也.
歸一後
二零零九年，將軍澳路康城驛啟，同年，西鐵路南延，東西兩路終紅磡. 二零一四、一五年，港島路西延，終堅尼地城. 二零一六年，觀塘延路、南港島路通，此後各區，皆有轍可達. 二零一八年，高鐵通，接內地大江南北各驛. 二零二零年，馬鞍山路通啟德，易名屯馬路一段，翌年，一段通紅磡併西鐵路，全段乃通，亦遷紅磡置新驛. 二零二二年，東鐵路越海而通金鐘，棄紅磡舊驛.
轍道
今有重轍十路、輕轍十二路、復有城際客運、高鐵通大陸. 今有重輕轍凡二百六十六又三公里，輕轍三十六又二公里. 有候一百六十七，重路凡九十八候、輕軌六十八軴. 處鬧市者，多設乎地下十二至卅米間，處新界者，多處地表、空中.
除上諸路，別有索道名昂坪三百六十，往復東涌昂坪間.
轉乘候
下表列各路轉乘之候（無此轉乘候者留白，未通者表灰字）：
十駕齋養新錄
《十駕齋養新錄》二十卷，餘錄三卷，清錢大昕撰. 倣顧亭林《日知錄》體例而作，「十駕」取意《荀子》「駑馬十駕，功在不舍」，「養新」語出張子厚詩「願學新心養新德，長隨新葉起新知」，蓋取鍥而不捨、溫故知新之精神也. 阮元為之序，謂錢氏於正史、雜史無不討尋，訂千年未正之譌. 蓋錢氏於治史之外，兼及小學、經學、輿地、金石、典制、天算，「皆精確中正之論」. 如卷二多訂正文字之譌，《的然》一條謂《中庸》「小人之道，的然而日亡」當作「旳然」，《說文》「旳」字引《易》「旳顙」而今本《易》作「的顙」，相為勘校，知古今有轉寫之別；復覈之於聲韻，知「旳」有「卓」音，「旳然」由「焯然」也. 卷五多薈萃錢氏古音之理論，其尤可稱道者，一曰古無輕脣音，凡輕脣之音，古讀皆為重脣；二曰舌音類隔之說不可信，因古無舌頭、舌上之分，知、徹、澄三母以今音讀之，與照、穿、牀無別也；又曰古人多舌音，後代變為齒音者，不獨知、徹、澄三母為然也. 徵引異文、讀若、反切以證之甚詳. 卷六多治史書，如《漢書景祐本》，條陳《漢書考異》之訂正十數處. 其考據之精多有如此. 既諳中夏語言，復於卷九以蒙古語言文字知識，使元史之歧疑渙然冰釋，別有一功焉. 要之本書乃錢辛楣畢生精力所凝集，學者僅以隨筆劄記之流視之，則失之矣.
札幌市
札幌市，日本之市也，今爲北海道之治所. 北海道政區、此最大. 政令市.
地理
東至江別市、北廣島市，南接惠庭市、千歲市、伊達市，西伴虻田郡喜茂別町、同郡京極町、余市郡赤井川村，北鄰小樽市、石狩市、石狩郡當別町.
沿革
昭和十六年，倂札幌郡圓山町. 昭和廿五年，倂札幌郡：札幌村之一部、白石村. 昭和廿六年，倂札幌郡廣島村之一部. 昭和卅年，倂札幌郡：琴似町、札幌村、篠路村. 昭和卅六年，倂札幌郡豐平町. 昭和四十二年，倂札幌郡手稻町. 昭和四十七年，爲政令指定都市. 昭和四十八年，倂小樽市之一部.
政區
札幌區十、治在中央.
它典
分類:北海道地方區劃
顏色集
顏色集，俗曰表情包，蓋今人謂顏色曰表情；包，謂集也. 以嚬笑數幀，註輯為帙. 或用奉勸勉勵，胸懷壯志；或怡閒情逸趣，聊抒意興；或譏諷戲謔，陟黜臧否. 圖有動靜，意兼實虛，載諸媒體，多馳於百度貼吧、微信、QQ等. 亦有符號為之，符顏色是也.
耆老顏色集
俗謂「老年表情包 」，多以振雄心長精神. 多以陳技佈畫，題以大字數言，旌表儀範，規繩有度，不失綱紀，不苟世俗輕慢之風.
時興顏色集
時所趨附，殊得少壯者心，畫工簡巧，其中亦有不拘禮教，淫辭穢語之諧轉，放誕不經，風趣滑稽，脫出窠臼. 名像有如姚明顏色集、張學友顏色集、花澤香菜顏色集、館長顏色集、教王顏色集.
有伶俐花偶、愛畜匿寵，發人憐愛癡心，如兔斯基、長草顏文字、羊駝駝、天線寶寶、民國顏色集、熊本顏色集、樓樓顏色集、雞年日本鸚鵡玩偶顏色集、狗年小肥柴顏色集、加文顏色集.
有使人昏聵，雖鄙棄而猶不失玩味，時語謂之魔性，如doge顏色集.
公曆十二月卅一日
十二月卅一日者，公曆之歲暮日也，亦全年之三百六十五日（閏年之三百六十六日）.
嘉興市
嘉興，舊稱嘉禾、禾城、秀州、本邦、本府、略稱禾、嘉、秀、本. 浙江省地級市也. 古來即多士. 城中有南湖，中共隆興之所也. 市民愛伍子胥，每歲端午，皆不祀屈原而祀子胥，蓋嘉興之開城祖也. 所轄海寧鹽官鎮，每年潮至，萬民皆踴躍赴觀，至有沒於浪者，天下有名.
沿革
東周春秋，有長水，槜李在焉，至戰國，屬楚，秦兼併六國，置由拳、海鹽二縣，吳黃龍三年，吏奏「由拳野稻自生」，吳大帝權以為祥瑞，改由拳為禾興，赤烏五年改之嘉興，始得今名. 唐玄宗天寶十載，析嘉興縣東境、海鹽之一部、崑山之一部、并曰華亭縣. 有唐置屯田於斯凡二十有七. 時謂：浙西三屯，嘉禾為大. 爲天下糧倉，諺云：嘉禾一穰，江淮為之康；嘉禾一歉，江淮為之儉. 吳越之世，置之開元府，領嘉興、海鹽、華亭三處. 後晋天福五年，錢元瓘置秀州，加領崇德一縣. 入宋，先改之爲郡，寧宗慶元元年，升府，旋改嘉興軍. 元置嘉興路總管府. 元世嘉興百業興盛，能匹蘇杭. 明宣德五年，析嘉興西北境為秀水，析東北境為嘉善；析海鹽以置平湖；析崇德縣置桐鄉，稱一府七縣. 清、民因之不變. 共和以來唯更名號耳. 間有并嘉湖兩地為一者，曰嘉興地區行署，尋廢，一九八三年八月置市.
政區
嘉興七政區，二區、三市、二縣. 與明清一府七縣相較，附郭縣嘉興改称秀城、南湖，秀水改称秀洲；而崇德入桐鄉，海寧原属杭州也.
燕孝王
燕孝王，姬姓，佚其諱，於孝王元年武成王薨後，立為王，並立喜為太子，在位三年而薨.
傳
戰國時燕之四十二代王. 此間，秦滅周，遷九鼎. 此時燕疑築長城，自造陽至襄平，並置上穀、漁陽、右北平、遼西、遼東五郡. 近人王國良論『燕築北塞，不在燕王喜時，即在孝王末也』.
孝王三年，薨.
引據
《史記·卷三十四·燕召公世家第四》
分類:燕王世家
三星電子
三星電子，韓國公司也，製電器. 李秉喆創之. 製售手機、電視、示屏、閃存等. 屬三星集團.
史
一九六九年一月十三，立於韓國水原市，時謂三星電子工業. 一九七四年，製冰箱、洗衣機. 一九七五年製電視. 一九八三年製芯片. 一九八四年易名三星電子. 一九八七年李秉喆卒，其子李健熙宰公司. 二〇〇八年，李健熙解冠. 越二秋，其子李在镕宰.
他典
分類:韓國企業 分類:電話
張裕釗
張裕釗，湖北鄂州東溝鎮龍塘張村人氏. 道光三年生，光緒二十年歿. 字廉卿.
工書法，筆法外方内圓. 修習北魏之《張猛龍碑》、《弔比干文》，東魏之《凝禪寺三級浮圖碑》與隋之《淳于儉墓志》. 康有爲讚其曰：「湖北張裕釗，其書高古渾穆，而意態逋峭特甚. 其神韻皆晉宋得意處. 真能甑晉陶魏，孕宋梁而育齊隋，千年以來無與比. 」日本宮島詠士師從張裕釗. 張著《濂亭文集》、《濂亭遺文》、《濂亭遺詩》. 鄂州西山有其陵園.
犬夜叉
《犬夜叉》，日本漫畫也. 是高橋留美子著. 亦有動畫本之者. 今亦有續作《完結篇》、《半妖之夜叉姬》耳.
他人
分類:平成漫畫 分類:平成動畫
五所川原市
五所川原市屬日本青森縣也.
愛
愛者，情之本，倫常之綱，人、畜皆有之，蓋依附之情也，人際關係之一種，男女、男男、女女、父子、父女、母子、母女之所系也. 萬物凡有靈者，生而有之. 故愛者，人初即存，愛有多種，愛之於己，之於人心，之於物事，之於食貨，之於錢權，之於名利，之於天下，之於神. 皆是. 是故抽象而叵測，難以言明. 東方儒家謂人際之關愛曰仁. 西方多以一心狀物表擬之，謂之愛心，今萬國通用. 或謂此無私、忠誠以利它人之懿行也. 故一言以蔽之：愛者，蓋同感及柔情發於己而推及它人也. 就格致言，愛生於荷爾蒙及外激素之分泌. 基督教聖賢使徒保羅曰：夫愛乃寛忍慈仁也，縱先知將已、方言將息、知識將滅、愛亦無竭.
五所川原市
沿革
昭和廿九年，北津輕郡：五所川原町、榮村、中川村、三好村、長橋村、松島村、飯詰村合，而爲五所川原市. 卅一年，倂北津輕郡：金木町之一部、七和村之一部、鶴田町之一部. 卅三年，倂西津輕郡木造町之一部.
愛
佛教
佛教謂愛者有三. 其一曰渴愛，其二曰婬，其三曰慈悲愛.
五所川原市
沿革
平成十七年，五所川原市、北津輕郡：金木町、市浦村合，而爲五所川原市.
它典
分類:東北地方區劃‎
愛
佛教
渴愛者，十二因緣之一也. 梵文意謂「渴」. 渴愛有三：曰欲愛、曰有愛、曰非有愛.
婬，男女事也. 由欲愛起. 密教以男女雙修，而顯教斥之左道也.
慈悲愛，拔苦、與樂之心也. 菩薩者，慈悲大士也.
蘭陵蕭氏
蘭陵蕭氏，士族也. 源出子姓，宋公族. 祖蕭叔大心. 《新唐書》訛作姬姓. 世居蘭陵郡. 永嘉之亂南徙. 爲僑姓. 入南朝，蕭道成立南齊，是爲齊高帝. 蕭衍代南齊而立南梁，是為梁武帝. 隋一南北，蕭氏顯宦於朝. 唐世十人入相. 定著二房. 皇舅房一人，齊梁房九人.
閔子騫
閔損，字子騫，魯人也，以字行，周景王九年生，仲尼門人，以德行稱，位僅次於顏回.
季氏使閔子騫為費宰，子騫不欲，乃語使曰：「善為我辭焉. 如有復我者，則吾必在汶上矣. 」後世朱熹引程氏评曰：「仲尼之門，能不仕大夫之家者，閔子、曾子數人而已. 」
損母早喪，父續弦，生二子，衣以棉絮，而衣損以蘆花. 父令損御，體寒失駕. 父怒而鞭之，破其衣，而蘆花見，父乃察知其故，欲出後母，損止其父曰：「母在一子單，母去三子寒. 」後母聞之，卒悔. 孔子贊之曰：「孝哉閔子騫！人不間于其父母昆弟之言. 」此即二十四孝之「單衣順母」.
周敬王三十三年卒.
九章算術
《九章算術》九卷，算經也. 《算經十書》之最要者. 著者不可考. 公以為歷代各家增補訂纂，流成今本. 收於四庫全書子部. 有二百四十六題二百有二術，質素俱佳，人嘉納之.
體
《九章算術》凡二百四十六題，分九類，問後列解.
實數
《九章》之於自然數及其運算，未詳加論述，然其使用不可不謂廣. 又盡列分數之義、質、四則運算. 如：約分術、合分術、減分術、乘分術、經分術、課分術、平分術. 《九章》亦見負數之名，列其加、減之則 ，然乘除未載. 亦論自然數、分數、正負數，又記特理.
比例與盈虧演算法
《九章》列數法. 有今有術、衰分術. 合衰分術、反比例，曰反衰術. 亦有反比例演算法、複比例演算法、連比例演算法、配分比例演算法. 集一盈一不足，兩盈、兩不足、一盈一適足、一不足一適足之問，廣列其法，曰盈不足術，預設一答，若合之，則答乃答也，若不合，非盈即不足. 又含初等超越方程之題，可解近似之解.
求積與勾股
所載圖形，多直線與圓，算田也，述計方田、圭田、邪田、箕田、圓田、弧田、環田、宛圓面積之法，獨成一家.
勾股計算有四類：勾股互求、勾股整數、勾股兩容、勾股相似.
勾股互求，可推求他線. 勾股整數，推求勾、股、弦，而均得整數. 勾股兩容，可求勾股形內含正方形及內切圓之法. 勾股相似，可測遠近，求高卑. .
《九章算術》答問有三部：體積演算法、面積演算法、線段演算法，分屬商功、方田、勾股三章.
開方與方程
平方術、開立方術、解線性方程組之法，亦《九章》之所述，而中國古算學之要者也. 《九章》述之也詳盡矣. 開平方術、開立方術，可解二項二次方程、二項三次方程，亦可解常二次數值方程、三次數值方程. 考中國算學史，高次數值方程之解，即以之為基.
方程章所論「方程」，大類方今線性方程組也. 所論「方程術」，亦曰「直除法」. 「直除」者，累減也，「直除法」者，累減消元法也，其法同今世.
方程章列十八題，有二元一次方程組，有三元一次方程組，有五元一次方程組. 其十三題為：「今有五家共井，甲二綆不足，如乙一綆；乙三綆不足，如丙一綆；丙四綆不足，如丁一綆；丁五綆不足，如戊一綆；戊六綆不足，如甲一綆. 如各得所不足一綆，皆逮. 問井深，綆長各幾何」. 所問者，六未知數之值. 然可列一次方程者五. 夫一次不定方程組，舉世莫早乎《九章》.
傳世
《九章》之後，數學統系俶成，是為垂範. 北宋政府刊刻，民多解之. .
隋、唐時，傳至日本、朝鮮. 後遠傳多國，今有日、俄、英、法、德等地譯本.
引據
分類:算經
吳越武肅王
縮圖|唐昭宗皇帝赐王金書鐵券 唐故天下兵馬都元帥、尚父、吳越太祖武肅王， 諱鏐，字具美. 杭州臨安人也. 初從杭州刺史董昌討黃巢. 光啟二年，克劉漢宏於台州. 乾寧二年，董昌僭號稱帝. 鏐奉朝廷之名討平之. 光化三年，昭宗皇帝命圖鏐形於凌煙閣以褒其義. 天復二年，鏐將徐綰、許再思生變，幾危兩浙. 鏐以金撫之，其眾乃罷. 晉爵吳王. 極官太師、中書令、本郡王，食邑二萬戶. 唐亡，受梁封為吳越王. 貞明四年，伐吳，大敗其兵. 吳人畏之. 長興三年，王薨於杭州. 壽八十一. 朝廷賜謚武肅. 群臣上廟號太祖. 子元瓘嗣.
王在杭經營經年，城垣比厚，市阜盈豐. 杭州之固，其惟王之故也. 宋時，立表忠觀於杭州，以嘉吳越諸王之忠焉. 今爲錢王祠.
杜月笙
杜鏞，字月笙，本名月生，上海縣人 ，生於清光緒十四年中元節. 初鏞既聞達滬上，因訪章炳麟於蘇州，章取《周禮》典，為其改名字，遂以字行世. 鏞出身寒微，五歲而孤. 家貧無錢葬親，但草瘞于田埂. 鏞無以為生，乃寄食舅家. 嘗就讀私塾，五月輒輟，貧而慕郭解、宋江為人，喜任俠，重義氣，好交遊. 周人之急，不伐其能，振人之困，不矜其功. 厚施而薄望. 舅母惡其好賭而欲逐之，舅曰：「此兒氣宇非凡，必成偉器. 何如此不能容人也？」不聽. 鏞奮然曰：「大丈夫當橫行天下，藉時勢，取富貴，豈可鬱郁寄食於人乎？」遂去，流寓江湖，就十六鋪，為學徒.
時滬為英法強據，三教九流，魚龍混集. 富商巨賈，巧取豪奪，奸猾惡霸，恃眾暴寡，罪稔釁盈者，青幫尤甚. 時青幫黃金榮為法界探長，藉權徇私，交構豪滑，豢養亡命，威勢日盛. 遂自封青幫渠魁，專擅威福，人畏其勢，莫敢誰何. 鏞初入租界，夙夜參伍流氓，混跡閈廛，狼狽街衢，因入青幫，遂拜師陳世昌. 世昌介之金榮，與語，識有大器局，甚悅，待為上賓. 黃金榮妻林桂生，智識超凡. 黃每遇大事，皆與議謀，未敢乖逆. 鏞外謙直，內機狡，處世練達，善揆人意. 桂生重之，事無巨細，悉委之決. 英界探長沈杏生素不睦於黃金榮，每霸煙土，獲利巨萬，黃疾之，每使人劫之. 時張嘯林，嘯聚江海，以劫煙為務，護軍使何豐林與之同窗，交情甚篤. 杏生患之，乃組八股黨，勾聯軍匪，武裝護運. 金榮無計，乃顧問於鏞. 鏞曰：「八股黨固強，不足憂也. 煙土自吳菘口運至英界，其途迂遠，勢必分，力必殆，其間必有可乘者. 何不亦組八股黨，伏於必徑，伺機掩劫，其事必成. 軍閥皆貪利之徒，若結之以賄，必緘口坐觀. 況張嘯林與吾有舊，若得之為援，猶魚之得水，虎之添翼，大事可定矣. 今英界礙於輿論，行將禁煙，而法界敷衍措置，以求課稅而已. 英界煙賈必群起而入，可設三鑫公司，壟斷煙土，獲利必豐. 中國侔蹤於英，亦欲禁煙. 總統譴張一鵬至滬查禁煙土，其人好色嗜財，若投其所好，必為我用. 杏生，一介匹夫耳，驕縱無謀，吝財寡恩，大功無賞，微愆必罰，爪牙不意驅馳久矣，惟懼其勢而已. 若誘之以利，使為內線，敗之必矣. 」黃金榮用其計，遂逐杏生，霸淞滬，煙賭之利，盡據之.
金榮寵妾伶人露蘭春，正值妙齡，稱傾城姿色於時. 時浙江督軍盧永祥子筱嘉好聲色犬馬，放浪形骸，恃父之勢，橫行衢巷. 貪蘭春姿色，遂痴求之，金榮日夕為備，隱忍未發. 蘭春心儀，然懼金榮，未敢顯露. 攸嘉以為厭己，意頗不平. 值蘭春抱恙獻藝，聲調失准，筱嘉乃起鬨，金榮怒而毆之. 筱嘉罵曰：「黃麻小兒，吾必報汝. 」未幾，金榮遭劫. 筱嘉深銜金榮，欲殺之，桂生懼，使鏞訪永祥，輸貨求免，許筱嘉得蘭春侍寢，乃罷. 是後，黃金榮勢稍殺，鏞乃間乘而作，與黃金榮、張嘯林並稱大亨渠魁.
民國十九年，起造家祠，歲余乃成. 蔣介石遣人來賀曰：「詩詠祀事，典備蒸嘗. 水源本本，禮意綦祥. 敬宗收族，德在無忘. 激波秕俗，秉茲彝常. 元凱之家，清芳世宇. 孝孫有慶，服先食舊. 任俠好義，聲馳遐邇. 濟眾博施，號曰杜母. 肯堂肯構，實大其宗. 爰建新祠，輪奐有容. 簋簋既飭，鏘濟攸從. 式瞻枚實，介福彌隆. 」張學良、何應欽、孔祥熙、王寵惠、吳鐵成、徐世昌、曹錕、段祺瑞、吳佩孚、章炳麟、于右任、藏活佛班禪額爾德尼、法領事甘格林、日駐滬司令坂西利太郎等悉款赴，華洋名彥，殷胄望族，競相重贄來賀，軍政顯貴，袞揆爵勛，唯恐禮輕遲至. 前後萬餘人，聯袂數十里. 蕤賓滿座，勝友盈門，冠蓋相望，軒輶蔽途，旌展衢巷，匾爍廳堂. 慶典之盛，近古靡有.
二十年，籌建恆社，取「如月之恆」之吉，自任理事長，假旨「進德修業，崇道尚義，互信互助，服務社會，效忠國家」，廣收門徒，心腹遍布，辦實業，掌銀行，董募捐，富甲天下，深結豪門，權勢益熾，號曰教父. 鏞少時失學，常以為恨，及發跡，乃折節向學，宅楹懸聯「友天下士，讀古人書」以自勉，與名儒楊度、章炳麟等往來甚密，出入皆衣長衫. 鏞善籠絡人心，廣結人緣，不愛重金，人皆願友之. 是時，下野政客，多寄寓淞滬，黃金榮、張嘯林大索之，而鏞屈尊結交，慷慨濟助. 袁世凱子克文好遊俠，不樂仕宦. 及之滬，請與鏞博，竟空囊盡財. 鏞厚遺之，使歸京. 袍哥范紹增攜巨款至滬市買軍火，鏞請與蒲博，一夜間，笥囊略盡，意頗沮喪，鏞慷慨奉還，紹感其義，遂為莫逆交. 劉湘死，王瓚緒代之，瓚緒與財閥劉航琛有宿怨，欲殺之，航琛懼，亡遁河內，鏞接之香港，盛情相待，請孔祥熙居中緩頰，航琛乃免. 鏞好京劇，請名伶余敘岩為之演，敘岩性恃才孤傲，輕鏞，恥為之演. 鏞嘗登臺，音容滑稽，醜態畢顯. 敘岩戲擬，滿座皆笑. 門生請殺之，鏞不許，曰：「敘岩義士，殺之無益. 」敘岩家貧，鏞潛使人資之，敘岩後知情，乃肉袒膝行謝罪. 其任俠好義收攬人心如此.
香港既陷，鏞至渝，數年間，恆社之勢遂蔓及西南. 蔣患之，欲殺一二以懲，袍哥程潤澤遂為所害. 鏞懼，乃深自韜晦，而與反蔣之士陰相結納. 祥熙為財長，鏞門生王紹齋為其屬吏，鏞使竊機密，囤積黃金甚巨. 蔣使人捕鏞門徒，鏞恐禍及己，乃問計戴笠，笠曰：「倭寇敗在目前，淞滬之財，國之命脈也，共黨垂涎久矣. 總統欲搶占淞滬，必賴兄力. 吾當為兄上陳利害，規諫謀畫. 」蔣乃召鏞，令鏞先赴滬，銓綜機務.
及倭寇敗，蔣假意民主，令民選滬參議長，鏞自伐功高，銳意此職，因大張輿論，興作鼓吹. 會聞潘公展任議長，錢大鈞為市長，吳紹澍副之，三人皆蔣親信. 蔣譴吳國楨數鏞曰：「天無二日，國無二主. 恆社勢大，門生惟知有先生，不知有元首，且先生出身幫會，若任議長，何止貽笑方外，恐啟負芒之禍，先生當自謹戒. 」時戴笠陷沒，鏞勢日孤，乃知不可強求，遂上表辭曰：「上海系通都大邑，議長之職任重事繁，不才蒲柳之身，不勝重任，恐辜負諸公厚意，多請原諒，再予改選. 」紹澍初為鏞門生，及得勢猖狂，秉承蔣旨，多難師門，鏞使人進言讒毀於蔣以廢之為民，未遂，陰誅之.
內戰既起，蔣令全民以財貨兌金圓券，以資軍用，鏞子維屏怠令不遵，蔣經國下令收系案驗，竟陷囹圄半載. 鏞曰：「吾兒所犯，纖芥之罪耳，下獄受辱，何至於此乎？兔死狗烹，鳥盡弓藏，不虛也. 」於是杜門謝客，不預國事.
閱三載，蔣敗績，淞滬危. 蔣謀俱名流退守臺灣，因招鏞曰：「某近聞共黨遣人陰造先生府邸. 昔日先生翊助黨國誅戮共黨，有大功於國家，而仇深怨積於彼，彼念茲豈能相容？先生若稍逡巡寡斷，必致殺身，追悔莫及. 惟願先生好自為之. 」鏞聞言大惶懼，良久對曰：「總統且安，鄙人絕無僥倖之意. 」蔣曰：「淞滬實難固守，先生宜早做決斷，某願攜手先生往臺灣，共圖黨國復興大業，誓不相違. 」鏞惶惑謝歸，扃牖覃思. 未幾，金榮造府. 鏞曰：「淞滬旦夕且下，蔣氏敗局定矣. 倘吾輩意稍遲滯，必遭擒執，縱免極刑，必致羞辱. 蔣公視我輩為戇大，用畢即棄，又憂肘腋生變，吾輩日益見疑，嫌隙已生，設若赴臺，寄人籬下，必為所制，日久釁滋，恐不得全. 未若退寄港島，遠禍避咎，江海浮游，可保餘生. 」金榮老邁，懷鄉戀土，愛惜私財，竟不果行.
鏞晚年寓居香港，每慨嘆世事如戲，剝屯磈磥，遂銷數十載所得賒據，令家人不得追索，但遺十萬金於妻子. 四十年，哮喘病發，卒，年六十有四. 初及大漸，囑妻當扶棺歸滬，竟不得行，猶措臺北南效大尖山麓.
引據
分類:民國列傳
冉耕
冉耕，字伯牛，魯人也，周靈王二十四年生，仲尼弟子，有德行.
伯牛有惡疾，孔子往問之，自牖執其手，曰：「命也夫！斯人也而有斯疾，命也夫！」後世有好事者考據，謂其以德行而罹惡疾，是故夫子歎之，以為不公也.
早逝，卒年不詳.
虞丘進
虞丘進字豫之，晉東海郯人也. 少時隨謝玄討苻堅，有功，封關內侯. 隆安中，從劉裕征孫恩，戍句章城，被圍數十日，無日不戰，身被數創. 至餘姚呵浦，破賊張驃，追至海鹽故治及婁縣. 於蒲濤口與孫恩水戰，又被重創. 追恩至鬱洲，又至石鹿頭，還海鹽大柱，頻戰有功. 元興元年，又從裕東征臨海，於石步固與盧循相守二十餘日. 二年，又從裕至東陽，破徐道覆. 其年，又至臨松穴破賊，追至永嘉千江，又至安固，累戰皆有功.
三年，從平京城，定京邑，除燕國內史. 義熙二年，除龍驤將軍，封龍川縣五等侯. 從裕伐廣固，於臨朐破賊. 盧循逼京邑，孟昶、諸葛長民等建議奉天子過江，進廷議不可，面折昶等，裕甚嘉之. 獻計伐樹，樹柵石頭. 除鄱陽太守，將軍如故. 統馬步十八隊，於東道出鄱陽，至五畝嶠. 循遣將英紏為上饒令，千餘人守故城，進攻破之. 循又遣童敏之為鄱陽太守，據郡，進從餘干步道趣鄱陽，敏之退走，追破之，斬首數百. 復隨劉藩至始興，討斬徐道覆.
八年，除寧蠻護軍、尋陽太守，領文武二千從征劉毅. 事平，補太尉行參軍，尋加振威將軍. 九年，以前後功封望蔡縣男，食邑五百戶，加龍驤將軍. 討司馬休之，又有戰功. 軍還，除輔國將軍、山陽太守. 宋臺令書除秦郡太守，督陳留郡事，將軍如故. 元熙二年，宋王令書以為裕第四子義康右將軍司馬. 永初二年，遷太子右衛率. 明年，卒官，時年六十. 追論討司馬休之功，進爵為子，增邑三百戶.
子耕嗣. 耕卒，子襲祖嗣. 襲祖卒，世寶嗣. 齊受禪，國除.
《宋書》言：詩云，「無言不酬，無德不報」. 此諸將並起自豎夫，出於皁隸芻牧之下，徒以心一乎主，故能奮其鱗翼. 至於推鋒轉戰，百死而不顧一生，蓋由其心一也. 遂饗封侯之報，詩人之言信矣.
羊乳
文獻
分類:飲
亞基米德
亞基米德，西西里敘拉古人，西元前二八七年生，為希臘裔數學家、物理學家、工程師、發明家、天文學家. 尤知名於數學，以無窮小、窮舉法等，證明幾何理論，若圓面積、球表面積、球體積、拋物線面積等；又算圓週率值，發見雙曲螺線、言大數以冪等. 蓋以數學用諸物理學者，其為先也. 靜水力學、統計學、槓桿原理等，悉其所創. 見諸實用，則成螺旋抽水機、滑輪等.
內閣總理大臣
內閣總理大臣，職同首相.
亞基米德
前二一二年，羅馬伐敘拉古，亞氏雖創新式器械，以衛其城，終破. 城破之先，羅馬軍官嘗令不可加害亞氏，仍為麾下兵所殺，年七十五. 後世，西塞羅嘗訪亞氏之墓，謂其碑刻有球內切圓柱圖，蓋柱球徑一，球體積、表面積悉柱三分之二，此亞氏生前得意發見，遺言刻諸墓碑.
蓋亞氏之發明，古已知名，惟其數論，則罕言於世. 先是，亞歷山大港諸數學家嘗閱而言之. 五三零年，數學注釋家歐托基奧斯始彙編其作，經米利都伊西多爾評述，終見諸世. 及文藝復興，亞氏殘存之作，猶啟迪其時格致諸學. 一九零六年，載有亞氏學說之羊皮書重見於世，稱亞基米德再生羊皮書，其數學推論理據，由是詳知.
據
分類:基礎之文
韓廣 (燕王)
傳
陳王與吳廣舉義，天下大亂. 楚國使趙人武臣經略趙地. 武臣定趙而使韓廣撫燕地，然廣至燕而受燕人之迎，為土人立為燕王，或曰韓廣自立為燕王也.
秦二世二年，秦攻趙王歇，燕王韓廣遣臧荼救趙. 項王為總盟，破釜沉舟，大破秦兵.
漢高祖元年，項王分封，以謂燕地多險，以廣將臧荼功多，立臧荼為燕王，以韓廣遷遼東王，以無終為都. 韓廣不服，雖上受遼東王，而不肯徙，終於同年被臧荼破及誅，燕及遼東皆為荼所有之.
引據
分類:秦列傳
吳越文穆王
晉故檢校太師、守中書令、吳越世宗文穆王，諱元瓘，字明實. 武肅王第五王子也. 初受命從軍伐吳. 寶正七年，武肅王薨. 元瓘嗣立. 應順元年，受唐封為吳越王. 晉天福二年，封興邦保運崇德志道功臣、天下兵馬副元帥、鎮海鎮東等軍節度使、浙江東西等道管內觀察處置使兼兩浙鹽鐵制置使、開府儀同三司、檢校太師、守中書令、杭州越州大都督府長史、上柱國、食邑一萬五千戶實封一千五百戶、吳越國國王，賜天下兵馬副元帥金印. 王之治世，吳越四境晏平. 天福六年，王被火事，驚懼成疾. 至是年八月辛亥，薨. 年五十五. 朝廷賜謚文穆. 群臣上廟號世宗. 子弘佐嗣.
牛乳
牛乳，亦稱駝酪，色白，所以飲. 所自，乳牛而牝者也. 牛乳亦有品級，邦域不同，判分弗壹. 或以脂肪多寡觀之，而分三等：全脂、高鈣低脂、脫脂牛乳. 美國標準，凡有五類：近乎無脂、半低脂、低脂、減脂、全脂.
凡牛乳，不有他物亂乎其中，則飲之清淡. 雜者亦有之. 如高鈣低脂牛乳，輒稱鈣在其中.
分類:飲
孟子 (書)
《孟子》者，戰國大儒孟子之著述也. 《史記》載云：「孟軻述唐、虞、三代之德，是以所如者不合. 退而與萬章之徒序詩、書，述仲尼之意，作《孟子》七篇. 」以此知是書為孟子晚年知其道不能行，退隱歸鄉，親為著述，以俟後賢而成也. 漢初一起諸子，雖文帝時嘗列于「記傳博士」，然終西漢亦甚微. 劉向《七略》亦列《孟子》于「諸子略」. 後漢中興，有趙歧者，好經學，為作《孟子章句》，是始有注疏之文. 隋、唐偶有傳習，然皆以《孟子》為子書. 五代後蜀刻制石經，始列《孟子》于「經」類. 迨至宋代，理學勃興，承韓愈之緒，理學諸子皆重《孟子》，而朝廷使用孟子于科舉之制，而孫奭者，依趙住作《孟子疏》. 南宋朱子作《四書章句集注》，以《孟子》為其一，列于「四書」之末，至于明、清，悉重「四書」，超于「五經」，而孟子大盛，為世之學者不得不習傳之書也，雖村童市井，亦曾誦讀. 清焦循著《孟子正義》，甚詳譫. 近世以來，注《孟子》者，以楊伯峻書為首.
泰坦尼克號
一九一二年四月十日首航，擬自英南安普頓至美國紐約市，十五日觸冰山而沒於途，亡者千五百餘. 難之眾，船毀之巨，亦實其時之最.
燕王喜
燕王喜，姬姓，諱喜，燕孝王之子，戰國時燕之末王.
傳
孝王三年，喜之父孝王薨，喜乃襲燕王，史稱燕王喜.
燕王喜四年，燕王喜命丞相栗腹與趙盟，以五百金賄趙孝成王為酒資. 栗腹歸報燕王喜言：『趙國少壯者皆在長平之戰中戰死，其孤未成，可以伐之. 』燕王喜乃召昌國君樂間詢之. 樂間曰：『趙，四面皆戰之國，其人皆習兵，不可攻伐. 』燕王喜言：『寡人以五倍伐之. 』樂間猶以為不可. 燕王喜怒，群臣皆以為可伐. 乃移兩軍，兩千乘，栗腹以一部攻鄗，卿秦將一部伐代. 唯大夫將渠於燕王喜言：『與人通關結盟，將五百金與人之君飲，使者還報則反伐人，不祥，恐不勝. 』燕王喜不聽，自率偏師繼進. 將渠執燕王喜佩之印帶止之曰：『王不當親往，如往而不能勝. 』燕王喜以足踏開將渠. 將渠泣謂：『臣非己，蓋為王兮！』燕兵至宋子，趙遣廉頗於鄗邑破栗腹之軍，樂乘於代邑破卿秦之軍. 樂間奔趙. 廉頗逐燕五百餘裏，圍燕都，燕人請和，趙人不聽，必令將渠出而議和. 將渠議和，趙從將渠，燕乃解圍.
十二年，趙使李牧攻燕，取其武遂、方城. 劇辛故居在趙，與龐暖善，既而奔燕. 時趙屢被秦兵圍困，趙廉頗去，趙以龐暖為將軍，燕王喜見此欲乘其困敝而攻伐趙氏. 燕王喜問劇辛，劇辛曰：『龐暖易攻之. 』燕使劇辛攻趙，趙使龐暖擊之，獲燕二萬人，殺劇辛.
注
分類:燕王世家
農政全書
《農政全書》，明徐光啟輯錄，農書也. 光啟博訪、實驗，有所得，加廣《種藝書》舊稿，厥得《全書》大部. 書名，蓋陳子龍等所定. 分類:書籍
浙江省麗水市
麗水，或稱處州、括州、括蒼、蓮都，浙江地級市. 山水秀麗，處吳越之最南，甌江、閩江過之，多山. 下轄龍泉，產劍，青田，渡海營生者甚眾，為華僑重鎮，復產青田石. 慶元縣產上乘香菇. 此地亦爲浙省成建制最末者.
沿革
隋文皇開皇九年，始置處州. 十二年，改括州，大業三年，屬永嘉郡，唐高祖武德四年，稱括州，德宗大曆十四年，復名處州，元至正中，置處州路，至正十九年，升處州府. 明代宗景泰三年，以處州府轄麗水、松陽、縉雲、青田、遂昌、慶元、宣平、雲和、景寧十縣. 是為一府十縣. 清因之不變，宣統三年，革命黨置處州軍政分府，民國元年，隸甌海道，轄除遂昌、青田外八縣. 一九四九年，置麗水專區，一九五二年廢建制，析各縣分隸溫州、衢州、金華. 六八年，復稱麗水地區，七三年，復置慶元縣，旋復松陽縣. 八四年，以景寧漢畲雜有，置景寧畬族自治縣. 一九八六年以麗水縣設市，二〇〇〇年，廢麗水行署，置今麗水市.
三澤市
三澤市屬日本青森縣也.
地理
東臨太平洋. 南接上北郡奧入瀨町、同郡六戶町，西伴上北郡東北町，北臨上北郡六所村.
沿革
昭和卅三年，上北郡大三澤町爲三澤市.
它典
分類:東北地方區劃‎
借方與貸方
借方（英：debit，符：Dr.）、貸方（英：credit，符：Cr.）者，雙入分錄所用，以算交易價值之變也. 借方記左，貸方記右. 論通則，資金者何用入借、何來入貸. 易而借貸之總額必侔.
賬中之借貸總額差者，謂之餘額. 借盈於貸，則為借餘. 反之則為貸餘. 以業務計，眾帳借餘貸餘之總計必侔矣.
十和田市
十和田市屬日本青森縣也.
地理
東至上北郡六戶町，南接三戶郡五戶町、同郡新鄕村、秋田縣鹿角市、同縣鹿角郡小坂町，西伴平川市，北臨青森市、上北郡七戶町、同郡東北町.
沿革
昭和三十年，上北郡：三本木町、大深內村、藤坂村合，而爲三本木市. 倂上北郡四和村. 卅一年，改三本木市號十和田市.
平成十七年，十和田市、上北郡十和田湖町合，而爲十和田市.
它典
分類:東北地方區劃‎
仲弓
冉雍，字仲弓，以字行. 周景王二十三年生，魯人也，與冉伯牛同宗，仲尼弟子，嘗為季氏宰.
孔子以仲弓有德行，曰：「雍也可使南面. 」以其可任諸侯之治也. 其父賤人，子謂雍曰：「犁牛之子騂且角，雖欲勿用，山川其舍諸？」
仲弓問政於孔子，子曰：「先有司，赦小過，舉賢才. 」復問曰：「焉知賢才而舉之？」子曰：「舉爾所知. 爾所不知，人其舍諸？」
卒年不詳.
黎景熙
黎景熙 ，字季明，河間郡鄚縣人也，少以字行於世.
歷
少好讀書，性強記默識，而無應對之能. 從祖父習古文字，在此承繼學問. 嘗從吏部尚書清河崔玄伯受字義，又從司徒崔浩學楷書、隸書，自是家傳其法. 又好天文、玄象，頗知術數. 而落魄不事生業. 有書千餘卷. 雖窮居獨處，不以饑寒易操. 有一莫逆之友，范陽盧道源.
公曆十一月五日
十一月五日者，公曆之三百九日也（閏年之三百十日），距歲暮餘五十六日.
趙文淵
趙文淵，字德本，南陽宛人也，北魏末至北周之擅書家、官僚.
歷
五五四年（恭帝元年）于謹等平江陵後，王褒入關中，西魏之貴族們便從王褒習其書法、文淵之書遂被遺棄. 文淵漸恨，形於言色. 後自知好尚難返，亦攻習王褒之書，然竟無所成，轉被譏議批判、人謂之學步邯鄲焉. 至於石碑與碑牓，餘人猶莫之逮，王褒亦每推先之（趙文淵）. 當時宮殿樓閣之扁額皆出於文淵之手. 遷任縣伯下大夫，加儀同三司の位. 北周明帝命至江陵書寫景福寺之碑. 後梁蕭詧觀而美之，賞贈甚厚. 五六六年（天和元年），皇帝之政務場合で「露寢」落成完工，趙文淵書寫扁額，以此功績再增食邑二百戶その功績，任為趙興郡太守. 趙文淵雖是外派，每逢需題牓之工，輒復追之. 後以疾卒.
于謹
于謹，生於北魏末年，而歷北周，軍人也. 小名巨彌，字思敬，本貫河南郡洛陽縣. 隴西郡太守、荏平縣伯于提之子. 好《孫子兵法》，元天穆評之以「王佐之材」.
據
分類:北朝列傳
嚴州府
嚴州府，舊稱睦州，宋宣和中因避方寇，改嚴州，蓋取其境嚴陵灘耳 明清隸浙江承宣佈政使司，上八府其一也，元置建德路，明太祖改建安府，尋稱建德府，旋復改嚴州府，領縣六，曰建德縣，或曰富春. 桐廬縣,或曰桐溪. 淳安縣，或曰新都. 分水縣、遂安縣，或曰新定. 壽昌縣. 距布政司杭州府二百七十里. 清屬金衢嚴道. 宣統三年，革命黨立嚴州軍政分府，民國元年. 廢其建制，六縣皆隸杭州府. 一九五八年，以壽昌隸建德. 以遂安隸淳安. 遂成今制，舊府治今杭州建德市梅城鎮. 其境有富春山、烏龍山、銅官山、雲濛山、都督山、巖峒山、桐君山在焉，中又以富春最具盛名. 浙水過其境，經富春山，曰七里瀨，謝靈運詩詠之地也. 過桐君山，曰桐江，境多湍流.
東平湖
東平湖，在魯西，大十八萬六千亩，省內居次. 西納汶水，北注黃河. 蓋古巨野澤、梁山泊之遺域也.
水淺，深僅数尺，其下皆淤泥，淤泥深者逾數丈. 蓄水凡一萬萬立方米有餘. 湖內有三島，曰土山、曰後山、曰香山. 後山居土山之北，香山居土山之西北，是二島常沒于湖. 舊時土山為村落，民務漁，今皆徙湖西.
多古蹟. 有古城淤湖中，謂須昌，古須句之都也. 今在土山之東，後埠子之西. 城西有石橋，謂清水石橋，時比於趙州橋. 城西南有亭，謂溯源亭，蘇源明所作也. 今溯源亭尤有出於水面者，漁人常憩於此.
平湖吞吐黃河，河湖相濟. 河無患則湖注河，凡河水凶，下游迫，反納河水. 削峯平谷，多仰此湖. 古云：「涇渭分明. 」今平湖水清，黃河水濁，小清河入黃河處，清濁分明，勝景也.
今中共北海艦隊，有東平湖號者，綜合補給艦也，以為名.
史
古为大野澤，亦曰钜野澤，《禹貢》所言「大野」是也. 方圆千里，水淺而闊，游移不定. 濟水自河出，攜沙注其南，稍北走. 至宋，方八百里，曰梁山泊，亦曰梁山礫. 元明曰安山湖，有清始謂東平湖.
宋咸平三年，河决王陵埽，東南注钜野，須昌淪沒湖中. 縣治東徙，是爲今東平縣之州城.
民國二十七年，日寇華北. 蔣氏遂掘花園口，欲以之阻寇. 黃河乃易道，南向奪淮而入海. 濟水故道廢，湖遂涸. 三十六年，黃河復其道，湖復蓄水.
抗戰之時，東平之東近中共泰西根據地，西接冀魯豫根據地，中共遂分東平為二縣，以湖為界，西謂崑山，東謂東平，各有官府，以為便宜. 鼎革之後，崑山易名曰梁山，故東平一湖，分屬兩縣，湖之東乃東平，湖之西乃梁山，各半有之. 二縣共治之，甚爲不便. 因是故，西元一九八六年，乃使湖西斑鳩店鄉、豆山鄉、崑山鄉、司里鄉、戴廟鄉、銀山鎮、大安山鄉、商老莊鄉盡劃與東平縣. 後，湖稍北徙，及平陰縣舊縣鄉之境. 舊縣者，古之穀城也. 一九九六年一月，乃易舊縣鄉於東平.
產
平湖水闊多產，有魚蝦蝦貝者六十餘種，蒲葦菱藕四十餘類. 平湖鯉魚，質尤鮮美，聞名遐方.
湖之南有大安山者，古安山鎮也，水鄉也. 其地窪，不宜藝麥. 民乃引平湖之水爲水田，植稻米，穫頗豐. 每歲五月五，皆掛糉賽舟，有類江南.
据
分類:山東省地理
臧荼
臧荼，燕王韓廣之將，秦章邯圍趙，荼救之. 又隨項王入關中.
傳
三年，韓信破趙陳餘. 從廣武君李左車之言，遣使遺燕王書，燕王臧荼歸信，降高祖矣.
五年，高祖破項王，荼與楚王韓信、韓王信、淮南王英布、梁王彭越、長沙王吳芮、趙王張耳共尊漢王為帝. 高祖即位二年，燕王臧荼反，誅之.
注
分類:漢列傳
食飯擔
中華民國臺灣省雲林縣褒忠鄉、東勢鄉民，元宵有食飯擔之習，二鄉各庄，周流為舉. 臺人以之重大，每論元宵之習俗，謂「北天燈、南蜂炮，東炸寒單、中喫飯擔」 焉. 雲林縣以為無形文化資產.
褒忠鄉馬鳴山鎮安宮，祀五年千歲十二王爺，信徒每逢其誕辰，皆具禮獻祀. 諸王誕辰互異故，遂春、冬各一日為大一統之誕辰，農曆正月十五（亦上元），是為春祭，行繞境. 昔春祭午時，褒忠、東勢五股十四庄番行酬酢信徒，值歲者具食，挑擔埕中，與繞境者共享，是謂飯擔. 今式樣仍若，益筵十方信眾，來者不拒，甚者遊覽車來，為食飯擔爾. 惟世風日下，有俟始遽以袋裝食 ，使旁人無可食者.
陸奧市
陸奧市屬日本青森縣也.
地理
南臨陸奧灣，北至津輕海峽. 東到下北郡東通村，南接上北郡横濱町，西伴下北郡佐井村，北望下北郡大間町、同郡風間浦村.
沿革
昭和卅四年，下北郡：田名部町、大湊町合，而爲田名部大湊市. 卅五年，改田名部大湊市號陸奧市.
平成十七年，倂下北郡：川內町、大畑町、脇野澤村.
它典
分類:東北地方區劃‎
神武天皇
神武天皇，諱彥火火出見，小名狹野，號神日本磐余彥尊. 天照大神五世孫、彥波瀲武鸕鷀草葺不合尊第四子. 母玉依姬. 以庚午歲生. 年十五，立為太子. 年四十七，即位.
自踐位起，率師東征，討平長髓彥及八十梟賊，開山林，營宮室，遂遷都即位於大和之檑原. 先是，與皇族議曰：「我祖宗僻居西陲，運屬草昧，四方未沾王化，遂使邑有君，村有長，各相陵轢，莫能統一. 吾聞東方有美地，山嶽四周，足以恢擴大業. 有饒速日命者，率我祖支屬為長髓彥所推，吾將掃蕩之. 」於是經營四方，卒降饒速日命，七年而成帝業，國號曰秋津洲. 命大臣主祭祀，掌朝政，論功行賞. 遣諸臣任國造、縣主，立靈疇，祀皇祖天神. 傳位七十六年崩. 享壽一百三十七. 葬大和畝傍山東北陵.
據
分類:天皇本紀
一元二次方程
元數一而次數二之方程，是謂一元二次方程. 通式：.
因式分解法
化方程爲者. 若可拆之為因式積，則可以因式分解之.
公式法
方程如者，其解爲： 亦作爲：
證明
公式者，可以配方證之.
堅尼地城
堅尼地城，亦稱堅彌地城，在香港島西環，以港督堅尼地爵士名. 東臨石塘嘴，南抵薄扶林，西接摩星嶺，西北望海. 口九萬.
一元二次方程
一般
其中i^2 = -1
二次映射法
方程ax^2+bx+c=0解之幾何意，爲二次映射y=ax^2+bx+c之圖像與x軸交點之X坐標也.
韋達定理
以韋達定理，方程之解，並係數之關係如下：
堅尼地城
車馬
港鐵：
一元二次方程
用
今人有用其分解因式者，化為通式，求之雙根，則方程之左化為兩式之積. 兩式均為天元減其根，勿論正負. 復乘二次之系數，即得. 以分解因式求根者逆之，毋贅. . x_1、x_2者，ax^2+bx+c=0之雙根也.
堅尼地城
車馬
義輿：
沙鹿區
沙鹿區，臺中轄區也，處臺中市區及港區間，東依大肚山隔西屯、大雅，西接梧棲，南鄰龍井，北界清水. 沙鹿居大肚山麓下，依山近海，由大肚山望下，景色宜人；地形平坦少屏障，因而季風強、雨量少.
文教
大學
高中職
王引之
王 引之（一七六六年 - 一八三四年），江蘇省高郵出身，清之儒者也. 王念孫之子. 字伯申. 諡文簡.
歷
乾隆六十年中舉人，嘉慶五年中進士（探花），初任翰林院編修、侍講、禮部尚書. 熟知『爾雅』、『説文』、音樂等聲音訓詁之學.
津輕市
津輕市屬日本青森縣也.
地理
西臨日本海. 東至北津輕郡中泊町、五所川原市，南接北津輕郡鶴田町、弘前市、西津輕郡鰺澤町.
沿革
平成十七年，西津輕郡：木造町、森田村、柏村、稻垣村、車力村合，而爲津輕市.
它典
分類:東北地方區劃‎
納訓
納訓，字鉴恒，回民，經名努爾·穆罕默德. 通阿拉伯文學. 西元一九一一年，生於雲南省通海縣. 少游於昆明，就明德中學，始習阿拉伯語. 三四年，就開羅，入愛資哈爾大學. 四一年歸國，乃業翻譯，事教育. 歷任職於雲南民族學院、雲南文聯、人民文學出版社. 納訓自阿拉伯原文譯《一千零一夜》，而中國莫之先. 所譯《一千零一夜》三卷本，以五七年由人民文學出版社刊行. 後數十年，增訂不輟. 八二年至八四年，刊行六卷本. 八九年十二月二十七日歿.
引據
分類:中華人民共和國列傳
仙臺市
仙臺市，日本之市也，今爲宮城縣之治所. 宮城縣政區、此最大. 政令市.
地理
東臨太平洋，南接名取市、柴田郡村田町、同郡川崎町，西伴山形縣山形市、同縣東根市、同縣尾花澤市，北鄰加美郡色麻町、黑川郡大和町、富谷市、宮城郡利府町、多賀城市、宮城郡七濱町.
沿革
明治廿二年，仙臺區爲仙臺市.
昭和三年，倂名取郡長町、宮城郡：原町、七鄕村之一部. 昭和六年，倂宮城郡七北田村之一部. 昭和七年，倂名取郡西多賀村. 昭和十六年，倂名取郡：中田村、六鄕村、宮城郡：七鄕村、岩切村、高砂村. 昭和卅一年，倂名取郡生出村. 昭和六十二年，倂宮城郡宮城町. 昭和六十三年，倂泉市、名取郡秋保町. 而名取郡廢.
平成元年，爲政令指定都市.
政區
仙臺區五、治在靑葉.
它典
分類:東北地方區劃‎
後周太祖
帝如曲阜，謁孔子祠，拜其墓. 左右曰：孔子陪臣也，不當以天子拜之. 帝曰：孔子百世帝王之師，敢不敬乎. 太祖在位三年崩，廟號太祖，諡曰聖神恭肅文武孝皇帝，葬嵩陵.
燕靈王
劉建，漢高祖八子，母未詳.
傳
漢高祖十一年，燕王盧綰亡入匈奴. 十二年二月，高祖立子建為燕王.
呂后七年九月，燕王建薨，立十五年，諡曰靈. 建與妾生一子，呂后遣使殺之，故建無後 ，封國旋廢.
姊
劉樂，魯元公主
子
名未詳
注
<References/>
分類:漢列傳
化學反應
化學反應，亦名化變、物化、物質愛拒，化學之本也. 物質性、質、構之變也. 化學反應者，實則電子之得失，反應物泯而得產物矣.
類
諸類反應如下所示：
能之淨變
熱力學第二定律云，密閉系統者欲減能矣. 無外力下，天下之效、混雜之物皆從此. 如是者，析焓則可算計而得反應物之熱學. 焓者，可以標準反應焓、反應熱加成性定律（赫斯定律）得之. 以灼甲烷於氧之效為範：
自發
上云「䆁熱者自發而行」常為實也，然並不能蓋全. 溶硝酸銨在水，吸熱而自行生產，此何解焉？蓋因效者自發與否，以焓、熵兩數決之. 熵者，表亂度也. 微觀世界之下，狀態之數較盈者，茲亂甚也，而熵變亦增矣. 溶硝酸銨之例，乃熵之所以也.
吉布斯能者，密閉系統於恆溫恆壓之下向四周可作之最大功也，參焓熵之變，以辨反應自發與否. 負者自發；正者惰矣；為零則得平衡之態. 其式如下：
陳宜中
陳宜中，字與權，永嘉人也. 少甚貧，而性特俊拔. 有賈人推其生時，以為當大貴，以女妻之. 既入太學，有文譽. 寶祐中，丁大全以戚里婢婿事權幸盧允升、董宋臣，困得寵於理宗，擢為殿中侍御史，在台橫甚. 宜中與黃鏞、劉黻、林測祖、陳宗、曾唯六人上書攻之. 大全怒，使監察御史吳衍劾宜中，削其籍，拘管他州. 司業率十二齋生，冠帶送之橋門之外，大全益怒，立碑學中，戒諸生亡妄議國政，且令自後有上書者，前廊生看詳以牒報檢院. 由是，士論翕然稱之，號為「六君子」. 宜中謫建昌軍.
大全既竄，丞相吳潛奏還之. 賈似道入相，復為之請，有詔六人皆免省試令赴. 景定三年，廷試，而宜中中第二人. 六人之中，宜中尤達時務. 由紹興府推官、戶部架閣、秘書省正字、校書郎，數年遷監察御史.
程元鳳再相，似道恐其侵權，欲去之. 宜中首劾元鳳縱丁大全肆惡，基宗社之禍. 命格，除太府卿. 宜中亦自請外，為江東提舉茶鹽常平公事. 四年，改浙西提刑. 五年，召為崇政殿說書，累遷禮部侍郎兼中書舍人. 七年，閩闕帥，以敷文閣待制、知福州. 在官得民心，歲余入為刑部尚書. 十年，拜簽書樞密院事兼權參知政事.
豪格
豪格，愛新覺羅氏，清太宗之長子，母為繼妃烏喇納喇氏. 滿洲正藍旗人.
陳宜中
德祐元年，陞同知樞密院事. 二月，似道喪師蕪湖，乃以宜中知樞密院兼參知政事. 已而翁應龍自軍中歸，宜中問似道所在，應龍以不知對. 宜中以為似道已死，即上疏乞正似道誤國之罪. 似道行時，以所親信韓震總禁兵，人有言震欲以兵劫遷者，宜中召震計事，伏壯士袖鐵椎擊殺之，以示不黨於似道.
豪格
傳
豪格初封貝勒，天聰六年七月，晉封為和碩貝勒. 崇德元年四月，晉封和碩肅親王，六月，掌管戶部之事，十二月從太宗徵朝鮮. 三年八月，同多爾袞攻明，翌年四月還朝. 六年三月，被降為郡王. 七年七月，以功复晉封親王.
順治元年四月，以中傷多爾袞，被削爵. 後從清軍入關，清定鼎北京，仍封肅親王. 三年正月，授靖遠大將軍徵四川，十二月，滅張獻忠. 五年二月，凱旋還京. 三月，為多爾袞所構陷，其後被幽. 四月卒於獄，年四十.
七年正月，多爾袞與兄阿濟格各納其福晉. 八年二月，世祖覽政，為豪格昭雪，復其封爵. 十三年九月，追諡曰武. 乾隆四十三年正月，配享太廟. 特詔改現襲爵之顯親王，復為始封王號曰肅，世襲罔替. 八月，入祀盛京賢王祠.
其府第在玉帶橋東岸，墓在今朝陽區潘家園街道架松小學北.
陳宜中
時命張世傑等四道進師，二丞相都督軍馬而不出督. 爚請以一丞相建閫吳門，以護諸將；不然，則已請行. 宜中愧，始與夢炎上疏乞行邊. 事下公卿議不決. 七月，世傑等兵果敗於焦山. 爚奏言：「事無重於兵，今二相並建都督，廟算指授，臣不得而知. 比者，六月出師，諸將無統. 臣豈不知吳門距京不遠，而必為此請者，蓋大敵在境，非陛下自將則大臣開督. 今世傑以諸將心力不一而敗，不知國家尚堪幾敗邪？臣既不得其職，又不得其言，乞罷免. 」不允.
豪格
引據
《清史稿·卷二百十九·列傳六》
陳宜中
爚子□乃嗾京學生伏闕上書，數宜中過失數十事，其略以為：「趙溍、趙與鑒皆棄城遁，宜中乃借使過之說，以報私恩. 令狐概、潛說友皆以城降，乃受其包苴而為之羽翼. 文天詳率兵勤王，信讒而沮撓之. 似道喪師誤國，陽請致罰而陰佑之. 大兵薄國門，勤王之師乃留之京城而不遣. 宰相當出督，而畏縮猶豫，第令集議而不行. 呂師夔狼子野心，而使之通好乞盟. 張世傑步兵而用之於水，劉師勇水兵而用之於步，指授失宜，因以敗事. 臣恐誤國將不止於一似道也. 」
豪格
引據
分類:清列傳
陳宜中
臨安府捕逮京學生. 召之亦不至. 太皇太后自為書遺其母楊，使勉諭之，宜中始乞以祠官入侍，乃拜醴泉觀使. 十月壬寅，始造朝，尋為右丞相，然事已去矣. 宜中倉皇發京城民為兵，民年十五以上者皆籍之，人皆以為笑. 十一月，遣張全合尹玉、麻士龍兵援常州，玉與士龍皆戰死，全不發一矢，奔還. 文天祥請誅全，宜中釋不問. 已而，常州破，兵薄獨松關，鄰邑望風皆遁.
宜中遣使如軍中請和不得，即率群臣入宮請遷都，太皇太后不可. 宜中痛哭請之，太皇太后乃命裝俟升車，給百官路費銀. 及暮，宜中不入，太皇太后怒曰：「吾初不欲遷，而大臣數以為請，顧欺我邪？」脫簪珥擲之地，遂閉閣，群臣求內引，皆不納. 蓋宜中實以明日遷，倉卒奏陳失審耳.
宜中初與大元丞相伯顏期會軍中，既而悔之，不果往. 伯顏將兵至皋亭山，宜中宵遁，陸秀夫奉二王入溫州，遣人召宜中. 宜中至溫州，而其母死. 張世傑舁其棺舟中，遂與俱入閩中. 益王立，復以為左丞相. 井澳之敗，宜中欲奉王走占城，乃先如占城諭意，度事不可為，遂不反. 二王累使召之，終不至. 至元十九年，大軍伐占城，宜中走暹，後沒於暹.
宜中為人多術數，少為縣學生，其父為吏受贓當黥，宜中上書溫守魏克愚請貸之. 克愚以為黠吏，卒置之法. 其後宜中為浙西提刑，克愚郊迎，宜中報禮不書銜，亦云「部下民陳某」，克愚皇恐不敢受，袖而謝之. 宜中陽禮之，而陰摭其過，無所得. 其後，克愚發賈德生冒借官木事，忤似道，廢罷家居. 宜中入，乃極言克愚居鄉不法事，似道令章鑒劾之，貶嚴州. 克愚之死，宜中擠之為多.
據
分類:宋列傳
紐約
紐約者，蓋有市州之別，皆在美國東岸，各立有誌.
子夏
卜商，字子夏，溫人也，以字行. 周敬王十三年生. 仲尼弟子，以文學稱.
子夏為莒父宰，問政於孔子. 子曰：「無欲速，無見小利. 欲速，則不達；見小利，則大事不成. 」 子夏曰：「賢賢易色，事父母能竭其力，事君能致其身，與朋友交言而有信. 雖曰未學，吾必謂之學矣. 」又曰：「日知其所亡，月無忘其所能，可謂好學也已矣. 」 後世謂孔門自曾子以下，篤實無若子夏. 故《論語》載其言數矣.
司馬牛憂已無兄弟，子夏曰：「君子敬而無失，與人恭而有禮. 四海之內，皆兄弟也. 君子何患乎無兄弟也？」
孔子既沒，子夏居西河，為魏文侯師.
其子死，哭之失明.
平川市
平川市屬日本青森縣也.
地理
東至十和田市，南接秋田縣鹿角郡小坂町、同大館市，西伴南津輕郡大鰐町、弘前市，北臨南津輕郡田舍館村、黑石市、青森市.
沿革
平成十八年，南津輕郡：尾上町、平賀町、碇關村合，而爲平川市.
它典
分類:東北地方區劃‎
終戰詔書
《終戰詔書》，全稱《大東亞戰爭終結詔書》. 時值昭和二十、民國卅四年，美、英、中、蘇四國，會盟而昭表，曰《波茨坦公告》. 入秋，美再投原子彈. 日皇詔云終戰. 《公告》所言，悉皆承受，別無謀慮，棄械投降.
是年八月十四日，日皇躬爲宣告，同時錄音. 明日，日本放送協會廣播之. 此亦天皇親聲聞民之始. 日人敬曰「玉音放送」.
原文
《詔書》維漢文訓讀體. 時日本事華，蔑稱支那. 戰後，正名中國. 至「加之敵新使用殘虐爆彈」句，史家多謂，所指維原子爆彈事. 分類:昭和書
劉定國
劉定國，漢宗室，燕敬王澤之孫，燕康王嘉之子.
傳
景帝五年，其父卒，定國嗣王，立二十四年也.
引據
《史記·卷五十一·荊燕世家第二十一》
注
分類:漢列傳
吳越忠獻王
漢故檢校太師、兼中書令、吳越成宗忠獻王諱弘佐. 字元祐. 文穆王第六王子也. 武肅王寶正三年七月二十六日生. 晉天福六年，文穆王薨. 九月庚申，王即位. 晉封以鎮國大將軍、右金吾衛上將軍、員外置同正員、領鎮海鎮東等軍節度使、檢校太師、兼中書令、吳越國王，食邑一萬戶，實封一千戶. 開運二年，與南唐滅閩. 取閩之福州. 吳越疆土益廣. 漢天福十二年，王薨，年二十. 朝廷賜謚忠獻，群臣上廟號成宗. 弟弘倧嗣.
廖仲愷
縮圖|右|廖仲愷 廖仲愷，本名恩煦，一名夷白，以字行，廣東歸善陳江鎮鴨仔埗鄉窑前村人，祖籍廣東梅縣程江鎮. 光緒三年三月初十，生於美利堅舊金山. 及長，附中國國民黨，掌左派，親中共，不容於黨右派. 民國十四年八月二十日，遇刺卒.
仲愷善詩書，著有《廖仲愷集》、《雙清文集》上卷.
日曜無神
《日曜無神》，小說，日本入江君人著，茨乃輔以插畫. 其所述神之開闢宇宙者，典出《耶經》也.
苗栗縣
苗栗縣，處臺灣之西北，東北銜新竹市，北接新竹縣，東、南臨臺中，界以雪山、大安溪，西濱臺灣海峽. 方一千八百廿平方公里，領域方整適中，狀似鑽石.
日曜無神
今亦有動畫、漫畫之屬矣.
其事
月曜日，太虛無形，開天闢地，神創宇宙.
水曜日，陰陽二分，大道初行.
火曜日，神理瑣末，有條不紊.
木曜日，神允流光，宙之端也. 萬物孳乳，生生不息.
金曜日，神遍覽宇宙，觀夫星移斗轉，洪荒茫茫，乃憐之甚.
土曜日，休也，世間無事.
然則至日曜之日，天神下凡，喟然嘆曰：「黃泉客滿，坤輿且滅. 」乃捨之而去. 衆人聞之，莫不蚤夜惶惶.
自茲厥後，人不復生，屍不復死. 死者益多，而生者不加增. 哀鴻遍野，末世途窮.
而後守墓人生焉，神賜之人間，乃絕後之奇蹟也. 安生者，葬亡骸，守墓人之分也.
此命運乎？
人物
分類:平成動畫 分類:平成輕小說
纽约市
紐約市‎
反射
反射者，乃物體、波觸一物，輒反向形之. 而該物，則曰其介面.
物體或波觸全物盡反射之，反射已律於下條：
其入射與介面之角，必同於反射與介面之角.
高曇晟
隋時有懷戎沙門高曇晟者，因縣令設齋，士女大集，曇晟與其僧徒五十人擁齋眾而反，殺縣令及鎮將，自稱大乘皇帝，立尼靜宣為耶輸皇后，建元為法輪. 至夜，遣人招誘高開道，結為兄弟，改封齊王. 開道以眾五千人歸之，居數月，襲殺曇晟，悉並其眾.
男鹿市
男鹿市屬日本秋田縣也.
地理
西臨日本海. 北伴山本郡三種町，東接南秋田郡大潟村，南靠潟上市.
沿革
昭和廿九年，南秋田郡：船川港町、脇本村、五里合村、男鹿中村、戶賀村合，而爲男鹿市. 三十年，倂南秋田郡：北浦町、船越町.
平成十七年，男鹿市、南秋田郡若美町合，而爲男鹿市.
它典
分類:東北地方區劃‎
中山陵
分類:南京市
劉體純
劉體純，明末清初之人，一名劉體仁、二虎，號飛虎. 明末農民起義軍之將，李自成部將也.
李自成沒後，執師仍抗清，明封皖國公，帶兵入夔東，屬夔東十三家.
從大順軍
嘗為大順軍右營右標果毅將軍. 李自成稱帝，封爲光山伯.
黑龍江省
黑龍江省（；滿洲語：Sahaliyan ula），略作黑龍江，簡稱黑，中華人民共和國一行政區劃，治其致大都哈爾濱市. 地處吉林省之北、內蒙古自治區之東. 中國極東北之地，又北，即國境，去俄羅斯一黑龍江之隔.
劉體純
聯明抗清
李自成沒，其下分二師：一爲郝搖旗、劉體純所率，一爲李過、高一功率. 順治三年九月，二部先後至湖南、湖北，與明湖廣總督何騰蛟、湖北巡撫堵胤錫等合，與隆武合師.
黑龍江省
面積四十六萬平方公里，居中國面積第六、人口第十六，而人口密度一平方公里八十三人，居中國第二十六；二〇〇八年本地生產總值八千三百一十億元，居中國第十五，人均則二萬一千七百二十七元，居中國第十三；九成五漢族，餘下滿族、朝鮮族、蒙古族、回族. 轄地級政區十三、縣級政區一百二十八、鄕級政區一千二百八十四.
劉體純
聯明抗清
明永曆二年、清順治五年，受南明永曆之封，為皖國公，與馬騰雲部同駐巴縣陳家坡. 至明永曆六年、清順治九年末，賀珍、劉體純、袁宗第、塔天寶、李來亨、郝搖旗等，率大順軍餘部，先後移於川東，與其師甲相合，為其名之「夔東十三家」.
黑龍江省
地理
北隔黑龍江鄰俄羅斯聯邦極東連邦管區之哈巴羅夫斯克邊疆區、阿穆爾州、猶太自治州，東隔烏蘇里江望俄羅斯極東連邦管區之沿海地方. 南接中國吉林省，西毗內蒙古自治區之呼倫貝爾市.
劉體純
敗
明永曆十五年、清康熙元年秋七月，清四川總督李國英請旨四川、湖廣、陝西三省會剿夔東之賊. 十二月冬，清軍集川、陝、鄂三省之兵，圍川東夔東，定西將軍圖海次殲各師，入茅麓山. 劉體純所守東陽山寨為譚泰所圍，高一功奉李過令援應劉體純，突遭清軍伏擊，盡亡，高一功死. 清軍圍二月之久，山寨食盡. 二年，劉家縊死矣.
黑龍江省
地理
其民幾爲漢族，不乏少民，如滿洲族、蒙古族、朝鮮族.
中國一糧産重地，黑豆、大豆、小豆，皆爲良産.
轄十二市一地區：哈爾濱市、齊齊哈爾市、鷄西市、鶴崗市、双鴨山市、大慶市、伊春市、佳木斯市、七臺河市、牡丹江市、黑河市、綏化市、大興安嶺地區.
史
先秦三族衍息於此，一曰肅慎（勿吉），一曰穢狛，一曰東胡. 肅慎之名，後世多變，漢謂挹婁，魏晉謂勿吉，隋唐謂靺鞨，金謂女真，有清一代，咸謂滿洲.
潟上市
地理
西臨日本海. 西伴男鹿市，北接南秋田郡大潟村、同郡井川町，南靠秋田市.
黑龍江省
史
黑地有國，初有穢狛夫餘，後爲高句麗. 唐以降，渤海興，然唐國亦置二都督府於黑地，一曰室韋，一曰黑水靺鞨. 契丹滅渤海，東丹國立. 及金，建都會寧府（今哈爾濱阿城區白城），後遷燕京. 元置開元路、水達達路，皆隸遼陽行省. 有明，置奴兒干都指揮使司，羈縻女真；清|清初，置寧古塔昂邦章京，後歸吉林，名曰「吉林將軍」. 後增黑龍江將軍，黑水之地廣爲其轄.
清末民初，漢人洶湧而至，防務急切，不可等閒，故光緒三十三年四月二十日廢黑龍江將軍立黑龍江行省. 及立，全省計五十七萬平方公里，民凡一百二十七萬口，省會置齊齊哈爾城，下轄府、廳、縣、道. 翌年八月，墨爾根副都統、呼倫貝爾副都統、黒龍江（璦琿）副都統改呼倫貝爾處、璦琿處，後改呼倫兵備道、璦堚兵備道. 宣統三年，全省共三道（興東、璦琿、呼倫）、七府（龍江、呼蘭、綏化、海倫、嫩江、黑河、臚浜）、六廳（訥河、璦琿、呼倫、大賚、肇州、安達）、一州（巴彥）、七縣（蘭西、木蘭、余慶、青岡、拜泉、大通、湯原）、四旗（後郭爾羅斯、杜爾伯特、扎賚特、依克明安）.
民國元年，民國立，黑河府、興東道俱廢，立呼瑪廳、夢北廳；璦琿道合黑河爲黑河道；呼倫道因叛而廢. 民國二年，政區重編，府、廳、州俱徹爲縣；翌年行「省官制」，廢行省之銜，名定黑龍江省，轄三道、二十三縣、五設治局、四旗. 民國十八年二月，政區改良，全省轄四十二縣（一等縣十五、二等縣十一、三等縣十六）十一設治局、四旗.
及滿洲國立，政區大變，一九三二年十二月劃黑省西之呼倫縣、臚濱縣、室韋縣、奇乾縣爲興安北分省，翌年一月劃雅魯縣、布西縣、索倫縣立興安東分省，一九三四年十二月一日分黑龍江省爲龍江省、黑河省，一九三九年六月一日龍江省合濱江省一部設北安省.
民國三十四年，倭敗，滿洲國潰，國民政府復治，十一月，北安省、黑河省復合爲黑龍江省，轄二十縣（北安、德都、克東、克山、拜泉、依安、明水、望奎、海倫、通北、綏棱、綏化、慶安、璦琿、孫吳、遜克、呼瑪、烏雲、鷗浦、漠河）. 民國三十六年二月二日，黑龍江、嫩江二省併爲黑龍江嫩江聯合省（略作黑嫩省），九月十六日，東北行政委員會重分二省，民國三十八年四月二十一日佈《重劃東北行政區劃令》再合二省，外增松江省佛山縣，省號曰「黑龍江省」，五月十五日立，轄一市四十一縣，凡五百五十二萬口.
一九五四年八月一日，松江省、哈爾濱市合入黑龍江省，省會自齊齊哈爾徙哈爾濱. 後省南七縣入吉林省，省內政區再編，得三專區、五市、六十四縣、二旗、一礦區，廣四十六萬餘平方公里，凡一千二百五十萬口. 待大慶油田發見，黑省成中國工業化之功，省內政區一番變遷，遂成今日.
潟上市
沿革
平成十七年，南秋田郡：天王町、飯田川町、昭和町合，而爲潟上市.
它典
分類:東北地方區劃‎
新不倫瑞克省
300px|縮圖|新不倫瑞克省 新不倫瑞克省，或曰新布藍茲維、紐賓士域，加拿大東之省也. 其處聖勞倫斯灣，列阿卡迪亞諸省. 其府乃弗雷德里克頓，有大邑聖約翰. 近美國及魁北克.
後梁太祖
梁太祖，朱姓，諱溫，碭山人也. 初從黃巢反唐，因黃巢將敗之秋，於白水喪師之後，自知勢蹙，遂乃向明. 聖朝以方切招懷，錫全忠之嘉名，居夷門之重地. 爾後連侵四鎮，累官至宣武、宣義、天平、護國四鎮節度使，而乃攻逼河岐，謀害近臣，劫遷鑾輅，終成大逆，連弒唐昭宗、唐昭宣帝，乃立國號梁，更名晃. 都汴州開封府，開平三年遷都洛陽，據有七十八州. 乾化二年，為子郢王友珪所弑，友珪自以敗氈裹之，瘞於寢殿，初秘不發喪，後葬太祖於伊闕縣，號宣陵. 在位六年，廟號太祖，諡曰聖神恭肅文武孝皇帝. 朱友貞敗亡，莊宗詔除毀朱氏宗廟神主，偽梁二主並降為庶人，又欲發梁祖之墓，斫棺燔柩，河南尹張全義上章申理，乞存聖恩，乃止，令剗去闕室而已.
薯片
薯片者，馬鈴薯製之小食也. 所製之法乃薄割馬鈴薯爲片而後以油炸或烤之至脆耳. 多以鹽佐，亦有以調味料調者.
黌
黌 ，亦謂學校、庠序，所以養士也. 授業者謂之師，受教者謂之生.
大仙市
沿革
平成十七年，大曲市、仙北郡：神岡町、西仙北町、中仙町、協和町、南外村、仙北町、太田町合，而爲大仙市.
梁羽生
梁羽生，本名陳文統，以號行. 民國十三年生，籍廣西蒙山，世家文士. 少好文，工詩詞. 及弁，遊學桂林，入桂林中學. 適日寇返鄉. 時有名士簡又文、饒宗頤避禍鄉間，乃拜為師. 寇平，隨二師反粵，入嶺南大學，修經濟學.
三十八年，移居香港. 入大公報社，頃為正編輯. 又任社評委員會會員，為書社論士也，少年之才，文望漸進.
明年，謫新晚報，彼大公報副刊也. 時港澳武林紛爭尤甚. 太極吳公儀惡於白鶴陳克夫，筆戰不能止，人多側目.
四十三年初，吳陳比武，號雖「吳公儀與陳克夫國術表演暨紅伶義唱籌款大會」，實二人互毆也，互有勝負，世間嘩然. 乃感作《龍虎鬥京華》，刊於新晚報，署名梁羽生. 或曰其名出於梁慧如、白羽二人，謂之梁羽所生也. 又聞其梁者，取於「宋齊梁陳」，梁先於陳之意也.
自書出，一時蜂擁，洛陽紙貴. 時謂之「新武俠」. 自是，筆耕凡三十年，著書三十有五，皆從武俠也. 又有散文隨筆若干. 七十六年遷澳洲，閉門不客.
九十五年，罹腦風，不能自行. 九十八年卒於澳洲雪梨.
陳公文采俊逸，詩文奇朗，開武俠新文風，乃創勢才傑也. 其謙曰：「開風氣者，梁羽生，發揚光大者，金庸. 」不以功居，浩然淡雅，又以隱士喻己，比之金庸國士. 其保節之氣亦不朽哉！
分類:英屬香港列傳 分類:廣西壯族自治區列傳
紐約市
紐約市，在美國東岸，為其國要邑. 舉國商貿，咸發於此. 下分五區，曰曼哈頓、皇后、布朗克斯、布魯克林、斯坦頓島. 方七百九十公里，口八百二十七萬有奇. 計及其郊，則方萬七千四百公里，口千八百有八十萬. 此市乃世界金融，經濟、商業、金融、媒體、政治、教育與娛樂之都. 因其極大影響而被稱為「美國文化之都」.
名勝繁多，若帝國大廈、時代廣場、自由神像者，皆負盛名. 又文教休明，影響舉世，若哈林文藝復興、抽象畫風、百老匯、愜酷等，皆出此地. 而聯合國總部，亦立於此.
雖略稱「New York City」，但其曰為「City of New York」. 紐約，舊有曰「新約克」-約克大英帝國都城也為紀念約克公爵，故得此名.
四呼
四呼者，音韻學術語也，明後據韻母之形，分韻母四類：開口呼、齊齒呼、合口呼、撮口呼.
大要
四呼出自宋等呼. 等呼以脣圓或否，分二類：開口呼、合口呼；又分四等，合八類.
明時試新類，作新呼. 清人潘耒著《類音》，倡四呼，今人因之.
開口呼者，無韻頭；齊齒呼者，以/i/爲韻頭；合口呼者，以/u/爲韻頭；撮口呼者，以/y/爲韻頭.
開、齊二呼爲開，合、撮二呼爲合；開、合二呼爲洪，齊、撮二呼爲細. 此則開合洪細之分.
日語音讀，亦如漢語洪細，洪音稱直音，細音稱拗音.
下表普通話四呼韻類.
他篇
分類:漢語音韻學
一九二六年
生
八月十七日江澤民
八電子之律
夫八電子之律者，又曰八隅體，原質性穩之態也，蓋電子層者，每外層電子盈八則物定，宛如惰氣之類. 主族諸類，如碳氧鈉鈣者，皆從此律. 簡而言之，凡塵中原子之外殼有電子八，則性安不易也. 若不達八，則共之、去之、取之而達八也. 氯者，缺一得八，鈉者，去一得八，氯取電子而鈉去之，各八而安，得鹽也.
夫每層可納之電子有限（式乃：層級平方之兩倍），故首層電子數之極為二，次層為八，再次層十八，如此類推.
史
十九世紀末，時化學家察配合物乃由原子分子而成，而使其價達某律矣. 迨一八九三年，瑞人維爾納察，連於中央之原子、官能團之數（即為「配位數」也）常為四丶六者，最高可達八，乃罕例也. 一九零四年，阿貝格倡阿貝格律，曰：價之最正最負者之差常為八矣. 一九一六年，路易斯於其「立方原子論」，以阿貝格律為鑑，而定八隅之律矣.
概
簡而言之，夫元素之價層之電子有八，則為滿載而性穩；惰氣之惰皆因此也.
此律之下，原子可得、可失或共電子以達八隅態，其效蓋分離子、共價兩類.
解
量子原子論曰：夫以八為安者，乃因原子最外層之s2p6軌俱滿，而達滿充殼層之構也. 滿充殼層之構者，低級者滿而高級者空也. 氖者，次層之s丶p軌滿矣（n = 2，則2s2 2p6）而第三層則全空也（n = 3 ），此乃滿充殼層也. 據八隅之律，相鄰於氖之原子者（碳、氮、氧、氟、鈉、鎂、鋁者），欲得失共予電子而達氖之電子排布也.
氬者，電子布以3s2 3p6也. 雖其有空3d層，但其能量較3s、3p者為高也. 故，3s2 3p6 者，亦為滿充殼層也. 相鄰於氖之原子者亦欲達之. 然亦有數分子者，亦以3d之電子生鍵，此謂超價分子者也.
氦者，因量子論中無1p亞層者，故稱1s2為滿充殼層也. 氫、鋰者，亦欲隨之而達此分布，為之二隅體也.
蘇
蘇，或謂：
斯大林
早年
斯氏形短小，年十歲，入神學校，始習俄語，年十六，入正教中學於第比利斯，得馬氏著作，好之不倦，學業甚優，惟囊中羞澀，不及卒業而肆其學矣. 事氣象臺，暗結革命黨人，圖救民之事. 一八九八年，馬克思主義者立俄羅斯社會民主工黨於明斯克，旋內不睦，黨徒分為二，一曰孟什維克、一曰布爾什維克，斯氏素友列寧，為布黨柱石. 謀起事於高加索，縱劫富以措金費. 一九零四年，巴庫工人罷工，蓋斯氏之力也. 一九零六年，配斯瓦尼澤氏，成婚. 旋得子雅科夫. 翌年，斯氏引眾暗擊帝俄鏢隊於第比利斯，掠金二十五萬而還. 尋遁巴庫，妻卒，乃遣子歸婦家，復圖革命於波斯、阿塞拜疆等處. 以降七年間，有司收之凡七次、坐罪流邊凡六次，走歸者五次. 一九一二年，投列寧於聖彼得堡，受命立真理報一份，自號之曰斯大林，俄人謂鋼鐵之人也，一九一六年，帝俄徵兵員而備戰事，斯氏以疾免，流阿欽斯克.
革命
一九一七年三月十五，二月革命興，使俄帝遜位，沙俄亡，三月二十五日，斯氏還聖彼得堡. 事真理報編輯爲業. 任布爾什維克中央委員會委員，初忠臨時政府，四月，列寧革命事泄，斯氏助之北遁芬蘭而自降以免兵禍，少頃，十月革命起，列寧歸，布黨協力有功，既成，患不甚得民心，乃槍擊它黨遊行不服者，方制權. 以斯氏任首屆民族事務人民委員. 及其執政，多去外人事蹟而自美之，後世遂有以斯氏爲革命元勳者，謬甚. . 一九一八年，俄國內戰起，斯氏受命徵糧於察里津，暗害城中沙俄遺老，復以民不從而盜多，焚民居以協之. 功乃成. 一九一九年，蘇俄擊波蘭於華沙，斯氏違命，自取道攻利沃夫，八月十一日，圖哈切夫斯基命第一騎兵軍援其左翼，斯大林、葉戈羅夫等諉以羅馬尼亞人有不軌之圖，滯軍不發，及發，兩部士卒皆潰矣，既還，爲眾所诟. .
治政
一九三一年，斯大林患蘇俄羸弱，曰：吾國之於列強，五十、百年之積弱有矣，故十年之內，吾輩當力轉頹勢，否則亡國可期矣. 乃頒五年計劃，蓋時耕種所倚唯犁，產業不振，而工業不展也. 是故去農興工，斯政行數巡，果具奇效，蘇俄一躍為工業上國，惟徙民勞民，略無人道，時有脫、走、惰、懶者多殺之不審. 功既成，斯氏好大，欲令萬民仰之若聖人，然中多爲官僚之導. 凡六藝之旨，皆頌其德，納粹降，其勢更不可收矣. 一九三四年冬十二月元日，斯氏以命官大員列寧格勒州委書記謝爾蓋·基洛夫爲盜所刺，親理其案，曰乃托派所為，遂興大清洗，上下霸紳莫不膽寒，奸臣舊勛喪亡幾盡，死難者不可估也.
身後
一九五三年，斯氏體不豫，時郎中維諾格拉多夫斷之，曰當休政事以靜養，斯氏聞之大怒，命收之系獄 ，既而復收猶太裔諸醫數人，是為醫生之事. 先是，列寧病危，斯氏假照料之意，絕列寧理政之途，今憶及此事，其自惶恐不已矣. 二月二十八日，詔拉夫連季·貝利亞、格奧爾基·馬林科夫、尼基塔·赫鲁雪夫、尼古拉·布爾加寧等近臣及邸中宴樂，三更方散，三月一日，斯氏不出戶終日，衛士疑之，然懼其令，不敢擅入其室，夜十時奉信箋以入，斯氏中風已多時矣，三月五日，崩，及崩，病癥一如維氏所言.
然或有今考貝利亞言行者，若莫洛托夫所載「吾絕其命矣. 」、赫魯曉夫所記「於斯氏之疾死，不見貝利亞有哀容. 斯氏不省人事時，貝利亞示厭惡之情於眾，及更醒，則言愛戴忠誠之事」云云，皆其害斯氏之證也.
家室
斯大林妻二：
子三
一女
仙北市
仙北市屬日本秋田縣也.
地理
東臨岩手縣八幡平市、同縣岩手郡雫石町，南伴岩手縣和賀郡西和賀町、大仙市，西接秋田市，北靠北秋田市、鹿角市.
它典
分類:東北地方區劃‎
吳越忠遜王
漢故中書令吳越忠遜王諱弘倧. 字隆道，小字萬金. 世宗文穆王第七王子，成宗忠獻王弟也. 開運元年冬十月，爲東府安撫使. 晉天福十二年六月即位於天冊堂. 漢冊王爲東南兵馬都元帥、鎮海鎮東節度使兼中書令、吳越王. 是年十二月三十日，爲武弁胡進思所廢. 弟弘俶代立. 遷王於衣錦軍，廣順中復遷東府越州. 宋開寶中薨. 賜謚忠遜. 以王禮葬越州秦望山之原.
千葉市
千葉市，日本之市也，今為千葉縣之治所. 千葉縣政區、此最大. 政令市.
地理
西南臨東京灣，西北至習志野市、八千代市，東北伴佐倉市、四街道市、八街市、東金市、大網白里市、茂原市，東北接市原市.
沿革
大正十年，千葉郡千葉町爲千葉市.
昭和十二年，倂千葉郡：蘇我町、檢見川町、都賀村、都村. 十九年，倂千葉郡千城村. 廿九年，倂千葉郡：犢橋村、幕張町、習志野市之一部. 千葉郡津田沼町倂千葉市之一部，改津田沼町號習志野市. 三十年，倂千葉郡：生濱町、椎名村、譽田村. 卅四年，倂印旛郡四街道町之一部. 卅八年，倂千葉郡泉町. 四十四年，倂山武郡土氣町. 六十年，倂佐倉市之一部.
平成四年，爲政令指定都市. 十八年，割市之一部於四街道市.
政區
千葉區六、治在中央.
它典
分類:關東地方區劃‎
孫悟空
孫悟空，猴也，存乎傳說. 每執兵器曰如意金箍棒. 自號曰齊天大聖，亦號曰通天大聖. 俗又以之嘗隨玄奘取經，拜玄奘為師. 小說《西遊記》，所云即孫悟空護唐玄奘取經事也. 分類:中華古譚之生物 分類:西遊記
仇成
仇成，安徽含山銅閘鎮人，初從明太祖朱元璋征，克採石、太平，又從大將徐達克江蘇之溧水、溧陽，每戰皆勇冠三軍，後遷統軍大元帥.
翹傳
翹傳，或謂金雲翹傳，越南六八體長詩，阮攸名篇也. 六八體也者，上聯六言，下聯八言. 越南語謂傳翹，實乃越南構詞遣句恰反於東亞. 初版曰斷腸新聲，翻作中國青心才人小說《金雲翹》.
仇成
累立戰功
元泰定元年生.
翹傳
作成出版
此詩作成於何年，尚未定論. 一說阮攸使中之時，嘉慶十九年至二十五年也. 暨越嘉隆十三年至明命元年. 一說使中之前作於廣平，時越嘉隆三年至八年. 後者眾人執認. 此詩一出，風行一時，再三而版，遂成典著. 傳今之古版有二，一謂柳文堂版，一謂唯明氏版，俱爲越南嗣德年間刻印.
仇成
鎮守遼東
洪武三年，成僉大都督府事，鎮守遼東. 久之，以屯戍無功，降永平衛指揮使. 尋复官.
封侯世襲
十二年，朝廷論藍玉等征西功，宜加封賜. 太祖念成舊功，先封為安慶侯，歲祿二千石.
宋江
宋江，字公明，宋梁山人也. 大盜也，號曰呼保義. 為人狂俠，其黨三十有六人皆仿佛之. 後為張叔夜獲而降. 或云其後從征方臘有功，官至節度使.
翹傳
外典
分類:文學
仇成
封侯世襲
二十年，充征南副將軍，容美諸峒平矣. 復從大軍徵雲南，功赫，予世爵，加祿五百石.
宋江
有施耐庵者，著小說《水滸傳》，言其乃天魁星下界，帥其黨百八人為亂而受招安討賊事.
仇成
追封公爵
二十一年七月，仇成病. 賜內醞，帝手詔問之. 卒後，封皖國公，諡曰莊襄.
宋江
宋人龔開贊曰：不稱假王，而呼保義. 豈若狂卓，專犯忌諱？
仇成
引據
分類:明列傳
潯
潯，或謂：
新蘇格蘭省
新蘇格蘭省，或曰新斯科細亞、新斯科舍、諾華斯高沙，略新省、諾省，加拿大東之省也，居阿卡迪亞諸省其一. 轄地約五萬五千平方公里. 其北有布雷頓角島，東有塞布爾島. 塞布爾島者上烏有人焉，其險也甚. 有口約九十萬. 其府哈利法克斯也.
後晉高祖
後晉高祖，石姓，諱敬瑭，出自西夷，非沙陀本宗. 臬捩雞（石紹雍）之子也.
為後唐明宗女婿，累功加中書令，鎮太原. 清泰中遼|契丹侵唐境，敬瑭屯忻州. 唐末帝疑之，敬瑭拒命，求救於契丹. 契丹太宗耶律德光冊敬瑭為帝，敬瑭稱德光為父皇帝，割幽薊燕雲十六州賂之. 契丹南下，唐末帝自焚死，敬瑭入洛陽即位，國號晉，遷都汴州開封府. 在位七年，廟號高祖，諡號聖文章武明德孝皇帝，兄子重貴嗣立.
宋江
引據
分類:宋列傳
劉旦
劉旦，漢宗室、藩王，漢武帝三子，廣陵厲王胥同母兄，母李姬.
傳
元狩六年，旦與閎、胥同日册封，旦為燕王.
征和二年，巫蠱之禍起，戾太子受人誣，不能白，兵敗，自殺. 旦知兄死，自以年長，即有覬覦儲位之意. 後元元年，武帝疾篤，旦奏入衛，反被詔誶而削其三縣之地.
二年二月，武帝幼子即位，是為昭帝，旦心不服，乃潜通宗室長、澤等謀，言昭帝非武帝子而陰奪天下. 始元元年八月，澤欲殺青州刺史隽不疑，而後起兵與旦應，未起即為有司所獲，漢昭帝下詔察之，事與旦連，而昭帝念親，未言明. 後二年，旦與鄂邑長公主、上官桀等欲複反，而複告於有司，有司詔誶旦，長公主、桀與大司馬霍光惡之. 元鳳元年，旦自盡.
妻妾
華容夫人：姓名未詳，燕王事敗，隨旦自殺.
孫
劉舜：建子，襲爵，封廣陽穆王.
曾孫
劉璜：劉舜之子，襲爵，封廣陽思王.
玄孫
劉嘉：劉璜之子，新朝獻符於莽，封扶美侯，賜姓王.
注
<References/>
分類:漢列傳
李翰林
縮圖|右|李翰林 李翰林，大韓民國領土耳其大使也. 大正十年二月十日生於咸鏡南道安邊郡. 大韓民國之軍人、外交官、政治家也. 韓戰起時之陸軍軍官學校副校長. 太極武功勳章授者.
傳
新京軍校二期預科卒業，陸軍士官學校準第五十七期學之，隸高射砲隊，授滿洲國中尉銜也.
西曆一九四六年二月二十一日軍事英語學校卒業後，賞中尉職，號一零零五六號. 會之第三團之創事焉. 後為警備官校教務長. 十一月晦，將到第六團，為營副官兼領作戰主任. 一九四七年二月拜第六團營長也.
五月十二日，為第四團團長. 一九四八年七月，美利堅陸軍步校學之. 檀紀四千二百八十二年三月歸，拜陸軍軍官學校副校長也.
四千二百八十三年七月，為第二師師長. 七月十五日，於慶尚北道咸昌立二軍，拜為副軍長也. 八月，遷第二軍參謀長焉.
四千二百八十四年元月，第二軍罷後，改陸軍部情報局長. 四月，為陸軍總部作戰局長. 秋七月，拜陸軍步兵學校校長也.
四千二百八十五年，拜政訓局長，休戰談判之大韓民國代表.
四千二百八十六年元月，拜第九師師長，授少將焉.
四千二百八十七年，遷第六軍軍長，進中將也.
四千二百九十年，為陸軍官校校長，國防大學院卒業焉.
四千二百九十三年十月，遷第一野戰軍司令.
四千二百九十四年五月，以五一六事變反革命罪繫，然未訟. 後入預備役也.
一九六三年六月，拜水產開發公司之社長也.
一九六八年三月，改鎮海化學社長.
一九六九年二月始歷建設部長、國際觀光公社總裁、領土耳其大使也.
鶴城
鶴城或謂：
李翰林
他典
分類:咸鏡南道列傳 分類:江原道列傳 分類:京畿道列傳
重慶市第六十八中學
重慶市第六十八中學，簡稱重慶六十八中、六十八中，舊稱楊公橋中學、紅岩二中. 公立. 在重慶市沙坪壩區. 校史五十年有奇. 職工凡百有餘、生員八百三十有餘、共二十四班. 校訓為「平和至善、大雅養正」.
它典
分類:中華人民共和國中學
理髮所
理髮所，理髮師所在，客就焉而得以理容.
辨名
又謂理髮店、理髮館、理容店、理容所、理容院、飛髮舖.
分類:康健
網飛
分類:美國企業
大館市
大館市屬日本秋田縣也.
地理
東臨鹿角郡小坂町、鹿角市，南伴北秋田市，西接山本郡藤里町，北靠青森縣中津輕郡西目屋村、同縣弘前市、同縣南津輕郡大鰐町、同縣平川市.
沿革
昭和廿六年，北秋田郡：大館町、釋迦內村合，而爲大館市. 三十年，倂北秋田郡：長木村、上川沿村、下川沿村、二井田村、眞中村、十二所町. 四十二年，倂北秋田郡花矢町. 四十三年，倂北秋田郡比內町之一部. 割市之一部於北秋田郡比內町. 四十四年，倂北秋田郡比內町之一部. 割市之一部於北秋田郡比內町.